Potrebno 7,6 milijardi dolara - Dnevni list Danas\nPočetna » Svet » Potrebno 7,6 milijardi dolara\nPotrebno 7,6 milijardi dolara\nJordan je danas saopštio da mu je u naredne tri godine potrebno 7,6 milijardi dolara da bi se suočio sa posledicama sirijske krize, uključujući i smeštaj za 650.000 izbeglica.\n1Piše: FoNet 12. januara 2017. 15.28\nPredsednik Vlade Jordana Hani Al Mulki je izjavio da je prošlogodišnji apel donatorima samo polovično ispunjen.\nOko pet miliona Sirijaca je, bežeći od građanskog rata, našlo utočište u susednim zemljama, navodi AP.\nSuočen sa produženim boravkom izbeglica, Jordan je većem broju dozvolio da rade. Evropska unija je poboljšala trgovinske uslove, kako bi podstakla jordansku privredu.\nU Finskoj će 24. januara biti održana konferencija o Siriji, na kojoj će biti izneti zahtevi za pomoć. (Kraj) lj/drp 14:26\n„NE ZOVITE BEZ PREKE POTREBE“\nVLASOTINCE, 12. januar 2017. (FoNet) – Direktorka Doma zdravlja u Vlasotincu Milena Stanković Mitrović apelovala je danas na građane da ne zovu “ bez preke potrebe“ jer je, tvrdi, veliki broj poziva Službi kućnog lečenja i hitne medicinske pomoći „potpuno neopravdan“.\nDirektorka Doma zdravlja kao poseban problem ističe što pojedini građani ne žele da se „evakuišu kod dece“ u Vlasotince.\n„Verovali ili ne, u poslednja tri dana imali smo jedan opravdan poziv, a sve ostalo su pozivi građana kojima je potreban drugi vid pomoći i koji, iako su imali mogućnost da dođu kod dece u Vlasotince nisu želeli da se na vreme evakuišu“, rekla je Stanković Mitrović.\nOna je navela da lekari i tehničari satima pešače kroz sneg do čoveka koji je operisan i treba da mu se previja rana, a ne želi da dođe u Vlasotince „jer se ne slaže sa snajom“.\nBojim se da zbog takvih neozbiljnih poziva ne dođemo u situaciju da strada neko kome je pomoć zaista potrebna, rekla je direktorka Doma zdravlja.\nNaše ekipe moraju da ispoštuju 60 naloga dnevno za pomoć onim osobama koje imaju upalu pluća koja je nastala kao posledica komplikacije gripa, rekla je ona podsećajući da je situacija u delu opštine još vanredna i da je proglašena epidemija gripa.\nU planinskom delu opštine proglašena je ranije i vanredna situacija zbog zavejanih puteva i sela.\n„Zaista molim građane da zovu naše ekipe samo kada je to stvarno nužno“, apelovala je direktorka Doma zdravlja u Vlasotincu.\n12. januara 2017. u 21.50\nZašto neko mora da se slaže sa snajom da bi se evakuisao? Ako već opština propisuje starijim ljudima evakuaciju, treba i da im obezbedi lokaciju u Vladotincu. U suprotnom, službe treba da dođu čak i u planinu do građanina kome je neophodno previjanje.


MAKEDONIJA: Američki ministar odbrane dolazi da smanji ruski uticaj na referendum o imenu – Balkanekspresrb.rs\nAmerički ministar obrane Džems Matis najavio je juče da će posetiti Makedoniju pre referenduma 30. septembra o promeni imena zemlje izražavajući zabrinutost sumnjivim ruskim mešanjem u to glasanje koje Moskva neće.\nMakedonija je zakazala referendum o vladinom dogovoru sa Grčkom da promeni ime u Republika Severna Makedonija što bi joj moglo da otvori vrata za pristupanje NATO-u i Evropskoj uniji.\n“Zabrinjava me to…Ta vrsta razdora koju Rusija prakticira od Estonije do Sjedinjenih Država, od Ukrajine i sada do Makedonije, uvek se prilagođava specifičnoj situaciji i uvek je neprihvatljiva”, rekao je novinarima Matis koji će posetiti Makedoniju tokom vikenda.\nMattis je rekao da želi jasno da pokaže da Sjedinjene Države podržavaju makedonski narod.\nNATO je pozvao Makedoniju da započne pristupne pregovore sa Savezom, ali je rekao da prvo mora da promeni svoj ustav i usvoji novo ime. EU je isto tako rekaoda će postaviti datum za pristupne pregovore Makedonije u očekivanju sprovođenja sporazuma o imenu.\nRuski ambasador u Skoplju kritikovao je želju Makedonije da se priključi NATO-u rekavši kako bi mogla da postane “legitimna meta” ako se odnosi između NATO-a i Rusije još pogoršaju.\nU junu je Grčka proterala dvojicu ruskih diplomata i zabranila drugoj dvojici ulazak u zemlju optuživši ih za upletanje ohrabrivanjem protesta i podmićivanjem neimenovanih funkcionera kako bi sprečili sporazum s Makedonijom.\nRusija je odbacila da je učinila bilo što loše i uzvratila proterivanjem Grka (Agencija).♦\nBORUT PAHOR: Oslabljenoj EU ne trebaju zemlje Zapadnog Balkana


Komisija poziva lidere da otvore put dogovoru o modernom, uravnoteženom i pravednom budžetu EU za budućnost\nVi ste ovde:Početna»Vesti iz Brisela»Komisija poziva lidere da otvore put dogovoru o modernom, uravnoteženom i pravednom budžetu EU za budućnost\nBy Jovan objavljeno\t 05/12/2018 Vesti iz Brisela\nUoči sastanka Evropskog saveta 13. i 14. decembra 2018, Komisija analizira ohrabrujući napredak koji je postignut u pregovorima o narednom dugoročnom budžetu EU i poziva lidere da očuvaju taj zamah.\nSastanak Evropskog saveta je ključan trenutak za konsolidaciju već ostvarenog napretka i utvrđivanje smernica za ključne karakteristike budućeg okvira. Cilj današnjeg saopštenja je da olakša raspravu lidera.\nPredsednik Evropske komisije Žan-Klod Junker je izjavio: „Lideri država članica složili su se o prioritetima Unije. Moramo da se pobrinemo za adekvatno finansiranje tih prioriteta u sledećem dugoročnom budžetu kako bismo ih i ostvarili. Dosadašnji napredak ohrabruje, a sada je na liderima da na osnovu njega daju neophodne političke smernice koje će omogućiti brz dogovor o narednom dugoročnom budžetu.”\nKomesar za budžet i ljudske resurse Ginter Etinger je dodao: „Zahvaljujući izvrsnom radu bugarskog i austrijskog predsedništva već je ostvaren ogroman napredak u pregovorima o sledećem dugoročnom budžetu EU. Istovremeno napreduje i rad u Evropskom parlamentu. Treba da očuvamo taj zamah i nastavimo da ostvarujemo napredak vođeni političkim smernicama koje će ovog meseca dati Evropski savet.”\nLideri sada treba da dogovore političke smernice u pogledu ključnih karakteristika budućeg dugoročnog budžeta koji je Evropi potreban. U skladu sa Komisijinim predlogom od 2. maja 2018, to će biti moderan, uravnotežen, fleksibilan i pravedan budžet koji će pomoći u ostvarivanju evropskih prioriteta.


Rasplet kalkulacija Partizana za LE: Da li će Grobari prvi put u istoriji navijati za Olimpijakos?\nPočetna stranicaFK PartizanRasplet kalkulacija Partizana za LE: Da li će Grobari prvi put u istoriji navijati za Olimpijakos?\nRasplet u dve evropske lige, kao i nekoliko finala kupova mogu da odrede da li će crno-beli biti nosioci u eventualnom plej-ofu Lige Evrope\nKako se završavaju raspleti u mnogim ligama u Evropi, tako je i Partizanu jasnije kakva je situacija što se tiče evropskih kvalifikacija. Dok je Zvezdi odavno poznato da samo situacija u Švajcarskoj može da promeni situaciju i pomogne joj da bude nosilac u 3. kolu kvalifikacija za Ligu šampiona, kod Partizana je situacija komplikovanija i zavisi od ishoda nekoliko liga i Kupova u određenim zemljama.\nJedna od njih je i Švajcarska, gde crno-belima odgovara trenutna situacija gde je prvak Jang Bojs, koji ima idealnu situaciju jer ima 5 bodova prednosti u odnosu na Sent Galen (čiju titulu priželjkuje Zvezda) pred poslednja dva kola.\nPROČITAJTE JOŠ: Milošević: Sadik vredi 20 miliona! U budućnosti će cena da mu bude između 40 i 50!\nGrobari će s velikom pažnjom pratiti i finale turskog Kupa, gde se sastaju Trabzon i Alanja. Pošto je Trabzon izbačen zbog kršenja finansijskog fer pleja, a na tu odluku se žalio, od žalbe može da zavisi i Partizanovo mesto u Ligi Evrope.\nAko CAS poništi odluku i dozvoli Trabzonu da igra u Evropi i ukoliko Trabzon uz to osvoji kup, onda bi iz turskog šampionata u kvalifikacije za Ligu Evrope išli Alanja i Sivas, koji imaju slabije koeficijente od Partizana i to odgovara crno-belima.\nDakle, crno-belima bi Trabzonov Kup i poništavanje odluke o izbacivanju iz Evrope doneli napredak na listi.\nPored toga, crno-bele zanima i završnica Serije A, gde navijaju da Roma ostane ispred Milana u borbi za direktno mesto u Ligi Evrope, jer bi u suprotnom Partizan pao za jednu poziciju.\nRoma trenutno ima dobru situaciju i četiri boda više pred poslednja dva kola.\nFinale Liga kupa Francuske takođe može da utiče na Partizanovo mesto na listi, pa tako ukoliko PSŽ savlada Lion u finalu (31. jula), crno-beli neće pasti za jedno mesto, pošto će u Evropu Rems koji ima slabiji koeficijent od Partizana. U suprotnom, Lion bi zauzeo to mesto i pogurao Partizan jedno mesto ispod, pošto ima jak klupski koeficijent.\nPROČITAJTE JOŠ: (Ne)očekivano - Izgubio strpljenje, odlazi iz Partizana?\nFinale FA kupa u Engleskoj takođe interesuje crno-bele i tu im odgovara pobeda Čelsija nad Arsenalom (1. avgusta). Ako Čelsi osvoji Kup, Totenhem ide direktno u Ligu Evrope, a u kvalifikacije Vulverhemton, koji ima slabiji koeficijent od Partizana (koji može i da popravi u Ligi Evrope, jer je i dalje u igri). Ukoliko bi Arsenal slavio u finalu, to bi gurnulo Totenhem u kvalifikacije, a samim tim bi i Partizan pao za jedno mesto, jer Sparsi imaju mnogo jači klupski koeficijent.\nOsvrnućemo se posebno i na učešće Vulverhemptona u Ligi Evrope, gde su i dalje u igri. Vulfsi u Evropi trenutno imaju koeficijent od 17.635 bodova, pa ukoliko nastave sa dobrim igrama mogu da preteknu crno-bele eventualnim ulaskom u polufinale, ili čak porazom u četvrtfinalu posle produžetaka. Prvi meč osmine finala protiv Olimpijakosa odigran je u Atini (1:1), a Partizanu bi Zvezdin bratski klub olakšao eventualne kalkulacije ukoliko bi izbacio Vulverhemtpon u revanšu.\nS posebnom pažnjom će crno-beli pratiti i nastavak Lige šampiona i Lige Evrope za španske klubove, jer na osnovu njihovih rezultata takođe mogu da padnu za jednu poziciju.\nNaime, španski predstavnik je Granada, koja ima slabiji koeficijent od Partizana, ali preuzima klupski koeficijent Španije, koji je trenutno 19.885 bodova (Partizanov je 22.000), međutim taj koeficijent može dodatno da se popravi ukoliko Real, Barselona i Atletiko ostvare dobre rezultate do kraja Lige šampiona, kao i Sevilja i Hetafe u Ligi Evrope. Partizanu odgovara što manje uspeha španskih klubova u završnici, kako ih Granada ne bi pretekla.\nMnogo toga biće jasnije već tokom vikenda kada se budu završile lige u Švajcarskoj i Italiji nakon što se odigraju finala Kupova koja interesuju crno-bele.\nPartizan trenutno zauzima poziciju gde je treći iznad crte ispred PAOK-a i Standarda, a ukoliko mu rezultati tokom ove nedelje budu išli naruku, kasnije će još samo ispratiti situaciju oko Trabzonove žalbe, kao i učešće Vulverhemtona u LE i španskih klubova u LŠ i LE.\nIpak, čak i da rezultati ne budu u korist crno-belih, mogu se nadati mestu nosioca i nakon što startuju kvalifikacije, jer zbog novog sistema takmičenja i igranja samo jedne utakmice uz žreb ko će biti domaćin, moguća su mnoga iznenađenja i ispadanja klubova koji imaju jači koeficijent od Partizana u ranijim fazama kvalifikacija. Tako bi crno-belima ispadanje APOEL-am Malmea, Bazela, Kopenhagena, Volfsburga, Galatasaraa i BATE Borisova moglo da donese dodatni napredak na listi.\nSa druge strane, ukoliko bi Bešiktaš (ako Trabzonu ne dozvole učešće) i Viktorija Plzenj ispali iz kvalifikacija za Ligu šampiona, preselili bi se u kvalifikacije za Ligu Evrope, gde bi gurnuli Partizan ispod, jer imaju bolji klupski koeficijent.


Velika Britanija domaćin je ključnim evropskim liderima koji žele naći način da se izbjegne globalna recesija. Čelnici najjačih evropskih ekonomija pokušaće da formulišu odgovor na nedavne finansijske turbulencije širom svijeta, uključujući I bankarske krize u Francuskoj i Britaniji. Očekuje se da britanski premijer Gordon Brown ugosti francuskog predsjednika Nicolas Sarkozyja, njemačku kancelarku Angelu Merkel, italijanskog premijera Romana Prodija i predsjednika Evopske komisije Jose Manuel Barrosa.\nUoči skupa, Brown je skicirao moguće poteze kojim bi se globalni finansijski lomovi iskoristili za unapređenje ekonomskih reformi I jačanje svjetske ekonomije. U svom autorskom tekstu za "The Financial Times", Brown podsjeća na jedan od zaključaka tek završenog Svejtskog ekonomskog foruma u Davosu, kojim se trenutna ekonomska situacija u svijetu ocjenjuje kao najveći izazov poslednje decenije. Međutim, britanski ministar tvrdi da su, tokom istorije, turbulencije bile upravo šansa za reforme, koje je moguće sprovesti u četiri koraka.\nPrvo, banke moraju sprovoditi određene investicije uz veću transparentnost. Najsvježiji primjer Brown nalazi u objavi da je francuska banka Societe Generale izgubila više od sedam milijardi dolara, za što okrivljuje jednog svog berzanskog trgovca. I britanska vlada je takođe morala intervenisati u sopstvenom bankarskom sektoru pozajmljujući novac banci Northern Rock, kako bi spriječila da posrne pod teretom gubitaka nastalim zbog hipotekarne krize u SAD.\n"Jedini razlog zbog kojeg smo intervenisali u banci Northern Rock je da obezbijedimo stabilnost britanske ekonomije. Vlada je intervenisala kako bi zaštitila depozitare I štednje, u isto vrijeme I ekonomsku stabilnost. Uvjeravam vas da je cilj svih nas da obezbijedimo najbolje uslove za naše poreske obveznike, I stabilnost britanske ekonomije u postojećim globalnim finansijskim turbulencijama", kaže Brown.\nU svom tekstu za The Financial Times, kao drugi korak ekonomskih reformi britanski premijer navodi da bi Međunarodni monetarni fond trebao biti nezavisniji, te da međunarodna zajednica treba usaglasiti zajednički pristup I izgradnju "znaka upozorenja" koji bi najavio moguće finansijske krize. Treće, Brown zagovara veće korišćenje državnih fiskalnih politika, vezanih na primjEr za budžet I poreze, kako bi ojačali svoje monetarne politike u odnosu na visine poreza I inflaciju.\nBritanija, koja je zadržala sopstvenu valutu, nastavlja da upravlja sopstvenom monetarnom politikom I rastom kamata, omogućavajući tako Londonu fleksibilnost u uslovima ekonomskog pada. Ali, kamatne stope za petnaest zemalja euro zone određuju se u frankfurtskoj Evropskoj Centralnoj Banci (ECB). Ubrzani rast vrijednosti eura u odnosu na dolar izazvao je ekonomske tenzije sa Francuskom, Španijom, i Italijom jer je najviše naštetio njihovom izvozu, a primorao ECB da smanji kamatne stope. Njemačka, koja je nastavila da bilježi dobre izvozne rezultate, podržala je politiku jakog eura koju sprovodi Evropske Centralne banke.\nBritanski premijer Gordon Brown zaključuje da se sve države trebaju uzdržati od zaštitnih mjera poput taksi na uvoz. Umjesto toga, kaže Brown, vlade trebaju zagovarati politiku slobodne trgovine bazirane na shvatanju da je globalizacija šansa, a ne prijetnja.


Revolucija u ABA ligi: Odlučeno - proširen plej-of, nećemo više gledati direktno polufinale!\n23:37 >> 10:43\nIgraće se po pravilima FIBA od sad\nABA liga trofej i prstenje / ABA liga/Dragana Stjepanović\nPromene u ABA ligi dve nedelje pre početka! Rukovodstvo takmičenja saslušalo je pozive navijača i javnosti i odlučilo je da će od ove sezone plasman u plej-of obezbeđivati šest prvoplasiranih ekipa!\nTo je samo jedna od stavki usvojenih na današnjoj skupštini takmičenja, ali svakako najatraktivnija i najvažnija za gledaoce.\nKako će izgledati taj plej-of?\n– Dve prvoplasirane ekipe iz ligaškog dela ostvariće direktan plasman u polufinale, dok će se preostala četiri učesnika plej-ofa razigravati za plasman u polufinale. Razigravanje za plasman u polufinale igraće se po sistemu treći protiv šestog i četvrti protiv petog, u seriji na dve pobede. Kao i do sada, polufinale plej-ofa će se igrati na dve pobede, a finale na tri – navodi se u saopštenju lige.\nSkupština je održana daljinskim putem, odnosno preko “Zuma”.\nNa njoj je odlučeno da od sezone 2020/21. sva takmičenja pod njenom nadležnošću igraju po FIBA pravilima.\nSkupština ABA lige odlučila je da se specijalne pozivnice za učešće u drugoj ABA ligi ne naplaćuju i da se dodele KK Zlatibor i KK Široki, čime je uz prethodno potvrđenih 12 timova kompletiran sastav 2. ABA lige u sezoni 2021/22.\nOsim toga, Skupština ABA lige odlučila je da izađe u susret molbi Košarkaških saveza Crne Gore, Slovenije i Srbije i pomeri 9. kolo ABA lige, kako bi nacionalni timovi imali više vremena za pripremu obaveze u kvalifikacijama za Svetsko prvenstvo 2023. godine.\naba liga KK Crvena zvezda KK FMP KK Mega KK Partizan


Vulin : Vojska Srbije formira sportsku jedinicu - Studio B\nVulin : Vojska Srbije formira sportsku jedinicu Tanjug\nDruštvoDrustvo Pocetna 17. 11. 2018. 13:27:16\nVojska Srbije, s obzirom na važnost sporta u vojsci, planira da u narednom periodu formira sportsku jedinicu u kojoj će najboljima biti omogućeno da se bave onim u čemu su najbolji, izjavio je ministar odbrane Aleksandar Vulin.\n„To je način i da omogućimo da najbolje i najtalentovanije sportiste iz sportova koji su nama bitni, privučemo u Vojsku Srbije, da ih privučemo da postanu deo Vojske Srbije, njeni pripadnici i da tako završavaju svoju karijeru. Da znaju da o njihovom radu neko vodi računa, da je neko ponosan na njih i da će neko njihovo znanje i volju želeti da iskoristi i u godinama kada više ne budu bili aktivni takmičari, a da za vreme svog aktivnog bavljenja spotrom nižu uspehe“, naglasio je Vulin.\nKako se navodi u saopštenju Ministarstva odbrane, ministar i načelnik Generalštaba VS general-potpukovnik Milan Mojsilović, priredili su u Maloj ratnoj sali Starog Generalštaba prijem za članove vojnih reprezentacija u džudou i maratonu povodom uspeha koji su ostvarili na svetskim takmičenjima.\nGovoreći o značačaju postignutih uspeha, šef delegacije Republike Srbije pri CISM, brigadni general Siniša Radović, istakao je da je konkurencija na ovim svetskim vojnim takmičenjima bila izuzetno jaka, ali da su srpski reprezentativci i u džudou i u maratonu ostvaremnim rezultatima pokazali spremnost, umeća i veštine i učinili sve ponosnim.\nPotporučnik Vesna Rakić, koja je u kategoriji do 78 kilograma osvojila bronzanu medalju, obraćajući se u ime vojne džudo reprezentacije, istakla je da je uložen veliki rad i trud svih članova ekipe, a bila su potrebna velika odricanjai na privatnom i na profesionalnom planu, da bi se takvi rezultati ostvarili.


Bajden: Alternativa sankcijama Rusiji je Treći svetski rat – Čivijaš Radio Šabac\nBajden: Alternativa sankcijama Rusiji je Treći svetski rat\nPredsednik Amerike Džozef Bajden izjavio je da bi alternativa uvođenju sveobuhvatnih sankcija Rusiji u vezi sa događajima u Ukrajini bila „treći svetski rat“.\n„Imate dve varijante: početi treći svetski rat i fizički krenuti u rat s Rusijom, ili garantovati da će zemlja koja u tolikoj meri krši međunarodno pravo platiti cenu za to što radi“, rekao je Bajden u intervjuu novinaru i glumcu Brajanu Tajleru Koenu na njegovom Ju-tjub kanalu.\nOn je naglasio da će događaji u Ukrajini imati posledice po Rusiju ne samo u neposrednoj budućnosti, nego i mnogo kasnije.\n„Rusija će platiti ozbiljnu cenu za to u bliskoj i dugoročnoj perspektivi , a posebno u dugoročnoj“, dodao je američki predsednik.\nRusija je pre tri dana pokrenula specijalnu vojnu operaciju u cilju demilitarizacije Ukrajine, nakon čega su zapadne zemlje uvele nove još oštrije sankcije Moskvi a na udaru su se našli i predsednik Vladimir Putin i šef diplomatije Sergej Lavrov.


SAD neće objaviti dodatne podatke o obaranju MH17 - Sputnjik Srbija\n16:02 15 April 2021\n12:51 04.06.2015 (osveženo 16:19 05.10.2015) Preuzmite kraći link\nSAD neće objaviti nikakve dodatne podatke o obaranju malezijskog aviona u istočnoj Ukrajini prošle godine, izjavila je portparolka Stejt departmenta Mari Harf.\nMinistarstvo spoljnih poslova Rusije je u sredu pozvalo SAD da objave satelitske podatke koje imaju o padu aviona MH17 u julu prošle godine, nakon informacija da je američki satelit u to vreme bio iznad dela Ukrajine u kom se ratovalo.\n„Da smo mislili da su informacije relevantne, prosledili bismo ih istražiteljima. Sećam se da smo mi objavili mape na kojima je prikazano odakle je, prema našem mišljenju, ispaljen projektil koji je oborio avion ‘Malezija erlajnsa’“, navela je Harfova na redovnom brifingu za novinare.\n„Naša procena o tome šta se desilo se nije promenila“, rekla je portparolka Stejt departmenta.\nRuska kompanija koja proizvodi raketni sistem „Buk“ saopštila je u utorak da je, analizom zasnovanom na fotografijama olupine koje su dostupne javnosti, došla do zaključka da je malezijski avion na letu MH17 oboren starijom verzijom rakete koju ne koristi ruska vojska, nego koja potiče iz ukrajinskog arsenala.\nU oborenom avionu poginulo je svih 298 putnika i članova posade.\nDPA: Nemačka znala za opasnost letenja nad Donbasom\nHolandsko tužilaštvo: Rusi nisu oborili malezijski avion\nRojters „doterao“ izjavu svedoka rušenja malezijskog aviona\nrušenje, MH17, Bela kuća, Mari Harf


Odbrambena industrija proizvodi i sredstva za dezinfekciju - Studio B\nBeograd 13°C u 18:00\nOdbrambena industrija proizvodi i sredstva za dezinfekciju\nOdbrambena industrija proizvodi i sredstva za dezinfekciju Tanjug\nObjavljeno: 20.03.2020. 12:02 Izmenjeno: 20.03.2020. 22:37\nOdbrambena industrija Srbije proizvodi naoružanje, municiju, eksplozive, ali, ako treba, proizvodi i sredstva za dezinfekciju, koja su, uz maske, ono što je našem narodu sada najpotrebnije, izjavio ministar odbrane Aleksandar Vulin.\nVulin je posetio preduzeće „Prva iskra namenska a.d.“ Barič, gde je obišao pogon za proizvodnju sredstava za dezinfekciju na bazi persirćetne kiseline, saopštilo je to ministarstvo.\nMinistar je istakao da se Odbrambena industrija Srbije veoma brzo prilagodila okolnostima pandemije i odmah „izašla“ u susret potrebama tržišta i građana.\n„Prva iskra još uvek nije naplatila nijedan jedini litar svog dezinfekcionog sredstva. Biće vremena kada će se zarađivati, kada će se dobijati novac, a sada je najvažnije obezbediti industriju, naše radnike i građane, da mogu da koriste jeftino dezinfekciono sredstvo, nešto što može da pomogne svakom od nas. Kada imate svoju industriju i svoju pamet, kada imate svoje znanje, onda možete ovako brzo da reaguujete i da, na prvom mestu, pomognete svojim građanima i svojoj Srbiji“, rekao je ministar odbrane Aleksandar Vulin.\nDirektor preduzeća „Prva iskra namenska a.d.“ Stanoje Biočanin, kazao je da je, bez obzira na okolnosti koje nameće virus, ta kompanija nastavila s redovnom proizvodnjom, koju je smenski prilagodila.\n„S obzirom da smo mi hemijska fabrika, jer je proizvodnja eksploziva hemijski proces, shvatili smo da su potrebe društva da se hitno reaguje proizvodnjom odgovarajućeg dezinfekcionog sredstva. Uspeli smo pre svih ograničenja na granicama, da kupimo sirovine, tako da možemo napraviti više od milion litara dezinfekcionog sredstva, na bazi persirćetne kiseline koje je ekološko i može bezbedno i veoma efikasno da se upotrebljava“, rekao je direktor te fabrike Odbrambene industrije Srbije.\nOn je dodao da je proizvod registrovan u Zavodu za farmaciju, dok je Ministarstvo zdravlja izdalo Rešenje o prometu.\n„Zdrava Srbija – Bolja Srbija”: Decentralizacija zemlje


Dragan Čavić napustio Savez za promjene: Razgovarat će sa Dodikom | BNN\nDragan Čavić napustio Savez za promjene: Razgovarat će sa Dodikom\n07.11.2018 - 17:50\nNDP, dosadašnja članica Saveza za promjene RS-a, napušta ovaj savez političkih stranaka, oformljen kako bi se suprostavio Miloradu Dodiku, i prihvatit će razgovore sa SNSD-om - izjavio je predsjednik NDP-a, Dragan Čavić.\nČavić je kazao da se na ovaj potez odlučio zbog loših izbornih rezultata Saveza za promjene RS-a. Dodao je da će NDP prihvatiti razgovor sa predsjednikom SNSD-a, Miloradom Dodikom, te da će "vrijeme pokazati šta će ti razgovori donijeti".\nDragan Čavić bio je jedan od najgorljivijih kritičara vlasti Milorada Dodika a, kako stvari za sada izgledaju, mogao bi postati dodikov saradnik u vlasti. Kriza u redovima Saveza za promjene RS-a, na kon izbornih rezultata, postaje sve veća jer je, očito, moć Dodikove vlasti u stanju da razbije opoziciju i kupi onoliko skupštinskih zastupnika koliko mu je potrebno.\nsavez za promjene rs\nSjemenke bundeve u borbi protiv raka i lošeg raspoloženja


Albanka - Blic Online\nHAPŠENJE NA KOSOVU Privedene tri osobe zbog prinudne prostitucije\nPripadnici Direkcije za istragu trgovine ljudima Kosovske policijske službe uhapsili su je dve Albanke i jednog Albanca sa Kosmeta koji su osumnjičeni za prinudnu prostituciju, saopšteno je iz ove službe.\nAlbanka menja Svilanovića na čelu Veća za regionalnu saradnju\nNa 10. godišnjem sastanku Veća za regionalnu saradnju (RCC), danas na Brdu kod Kranja, prihvaćena je nominacija Albanke Majlinde Bregu za sledećeg generalnog sekretarka RCC od 1. januara 2019. do 2021, koja će na toj funkciji naslediti Gorana Svilanovića.\nBRITANCI U ŠOKU Albanka na PREVARU dobila besplatno transplantaciju bubrega koja košta 83.000 evra\nAlbanka Fatmira Tafa (31) uhapšena je zbog ilegalnog ulaska u Veliku Britaniju i korišćenja lažne identifikacije u bolnici u Kardifu, u kojoj joj je obavljena transplantacija bubrega.\nSve je popularnija širom sveta, a sada je mlada Dua Lipa, koja je poreklom iz Prištine, iznenadila mnoge izdanjem u kom je njena pozadina došla u prvi plan.\nPred sudom u Salcburgu našao se slučaj koji podseća na ljubavnu priču "Romea i Julije", ali ovaj put se radilo o kosovsko-albanskoj porodici koja je, kako je navedeno u optužnici, pretnjom primene sile branila svojoj 17-ogodišnjoj ćerki ljubav prema Srbinu, prenose danas mediji u Beču.\nAlbanka i Srbin na čelu parlamenta\nSKOPLJE - Apetiti albanskih partija u Makedoniji značajno su porasli nakon nedavno održanih parlamentarnih izbora u toj zemlji, pa će Nikola Gruevski, dosadašnji premijer iz stranke VMRO DPMNE, koji je spreman na novi mandat, morati da odgovori barem na neke od zahteva da bi formirao stabilnu koalicionu vlast. Jedna od opcija je i da Albancima pripadne funkcija predsednika makedonskog parlamenta, a „Blic” saznaje da bi u tom slučaju na potpredsedničko mesto u ime manjina mogao da dođe Ivan Stoilković, predsednik Demokratske partije Srba u Makedoniji.\nSrpsko državljanstvo za Albanku\nAlbanka iz okolineTirane Ljuma Milićević, koja je posle pogibije muža Radisava, ostala da živi u zabitom selu Guberevo na Goliji i brine o deci Miljanu i Martinu i svekrvi Milici, uskoro će dobiti državljanstvo Srbije.\nPrvi brak Srbina i Albanke u Kuršumliji\nU opštini Kuršumlija nedavno je sklopljen prvi brak između Srbina i Albanke, a "novopečeni" supružnici koriste usluge prevodioca jer još ne znaju jezik partnera.


MUP sprema novi zakon o policiji - nova ovlašćenja na uštrb privatnosti građana | PARTNERS-SERBIA\nBEOGRAD, 17. septembar 2021 - U toku je javna rasprava povodom Nacrta zakona o unutrašnjim poslovima, objavljenog od strane Ministarstva unutrašnjih poslova (MUP) 30. avgusta tekuće godine. Organizacija Partneri Srbija ukazuje na činjenicu da Nacrt sadrži više spornih odredbi koje mogu imati štetan uticaj na prava i slobode građana Srbije, pre svega na pravo na privatnost.\nPored prava na privatnost, korišćenje tehnologa za prepoznavanje lica može negativno uticati i na druga prava građana, pre svega na slobodu govora i izražavanja. Upravo zbog prepoznatih rizika po prava i slobode građana, globalni trend je zabrana ili ograničavanje ovakvih sistema, a međunarodne organizacije, poput Ujedinjenih nacija i Saveta Evrope, pozivaju na ograničenje i oprez prilikom korišćenja sistema za automatsko prepoznavanje lica.\nPosebno zabrinjava odredba Nacrta da se sistemi za obradu podataka, uključujući i onaj za automatsko prepoznavanje lica, mogu povezati sa odgovarajućim sistemima drugih državnih organa, organa autonomnih pokrajina, jedinica lokalne samouprave, ali i bilo kog drugog pravnog lica. Time bi se biometrijski podaci građana stavili na raspolaganje širokom krugu korisnika gde bi kontrola njihovog korišćena i zaštite postala gotovo nemoguća. Ovo posebno zabrinjava imajući u vidu činjenicu da je najveći broj povreda privatnosti građana, uključujući i one masovne, u našoj zemlji dolazilo upravo iz javnog sektora.\nPodsećamo da MUP, i bez postojanja pravnog osnova i šire društvene rasprave, još od 2019. godine u Beogradu postavlja kamere sa sistemom automatskog prepoznavanja lica. Posebno zabrinjava to što je oprema za ovaj sistem nabavljenja u netransparentnom postupku, od kompanije Huawei, u okviru šireg, takođe tajnog, sporazuma sa Republikom Kinom o realizaciji projekta Sigurno društvo.\nOrganizacija Partneri Srbija posebno ukazuje i na činjenicu da bi proces u kome se predlažu odredbe sa tako invanzivnim dejstvom na prava građana trebalo da bude transparentniji i da uključi sve relevantne subjekte. Takođe, prilikom kreiranja novih propisa neophodna je prethodna izrada analize efekata novog propisa, koja između ostalog treba da odgovori na pitanje kako će novi propis uticati na građane. Umesto toga, još jednom smo dobili proces u kome se samo ispunjava forma javne rasprave, a ne vodi suštinski dijalog o kompleksnim društvenim temama, kakva je donošenje novog zakona o policiji i uvođenje sistema veštačke inteligencije u rad organa unutrašnjih poslova.\n Share, Partneri Srbija i Beogradski centar za bezbednosnu politiku: Analiza Procene uticaja obrade na zaštitu podataka o ličnosti korišćenjem sistema video nadzora Ministarstva unutrašnjih poslova (.PDF)\n Sporazum MUP i Huawei, uvođenje eLTE tehnologije: http://mup.rs/wps/portal/sr/arhiva


BRISEL, Bruto domaći proizvod po stanovniku, prema standardu kupovne moći, u Srbiji je u 2016. godini iznosio 36 odsto proseka Evropske unije i po tom pokazatelju smo pri dnu liste, jer su lošije rangirani samo Makedonija, Albanija i Bosna i Hercegovina, saopštila je Statistička agencija Evropske unije Eurostat.\nOd zemalja članica EU najveći BDP po stanovniku prema standardu kupovne moći ima Luksemburgu – 267 odsto evropskog prosjeka, a na začelju su Hrvatska sa 59 i Bugarska sa 48 odsto prosjeka EU.\nMeđu kandidatima za Evropsku uniju najbolja je Turska sa 62 odsto prosjeka EU, a slijede Crna Gora sa 42, Makedonija sa 38, Srbija sa 36, Bosna i Hercegovina sa 31 i Albanija 30 odsto EU prosjeka.\nNa osnovu kriterijuma stvarne individualne potrošnje po stanovniku Srbija se nalazi na 45 odsto prosjeka Evropske unije.\nLošiji su Makedonija i Bosna i Hercegovna sa 41 i Albanija sa 39 odsto prosjeka EU.\nOd država kandidata ispred nas su Turska sa 61 i Crna Gora sa 54 odsto prosjeka Evropske unije.\nNajveću stvarnu individualnu potrošnju imaju Luksemburg i Njemačka sa 132, odnosno 122 osto evropskog prosjeka, a na začelju su Hrvatska i Bugarska sa 59, odnosno 53 odsto proseka Evropske unije. FoNet\nTagovi: bdpeueurostatkupovna moć građanasrbija


Omogućavanje korisnicima da štampaju više prikaza odjednom - InfoPath\nOmogućavanje korisnicima da štampaju više prikaza odjednom\nKada korisnici kliknu na dugme Odštampaj samo prikaz koja se štampa je podrazumevano prikazu "Aktivno". Ako želite da sve prikaze u predlošku obrasca da biste odštampali ili određeni broj prikaza za štampanje, možete da koristite dijalog " Štampanje više prikaza " da biste odredili koji prikazi trebalo da budu odštampane i u kom redosledu.\nU meniju Prikaz izaberite stavku Štampanje više prikaza.\nNa listi prikaza , potvrdite izbor u polju za potvrdu pored svakog prikaza koji želite da Microsoft Office InfoPath podrazumevano odštampa svaki put kada korisnici kliknu na dugme Odštampaj u obrasce. Prikazi se štampaju u redosledu po kom se pojavljuju na ovoj listi.\nDa biste premestili prikaza nagore ili nadole u redosledu štampanja, izaberite prikaz koji želite da premestite, a zatim kliknite na dugme Premesti nagore ili Premesti nadole, tim redom.\nAko želite da horizontalne linije ili drugi znak za razdvajanje da biste odštampali između prikaza, izaberite stavku na listi sa zasebnim prikazima .\nAko ne navedete u suprotnom, korisnicima možete da prilagodite ove iste postavke tako što ćete izabrati Više prikaza u dijalogu Štampanje . Da biste sprečili korisnike da promene postavki štampanja, opozovite izbor u polju za potvrdu Dozvoli korisnicima da biste promenili ove postavke . Ovo će onemogućiti u polju za potvrdu Više prikaza u dijalogu Štampanje korisnika i sprečava korisnike da pristupe u Više prikaza dijalog.\nNapomena: U predloške obrazaca kompatibilne sa pregledačem nije podržana mogućnost da štampaju više prikaza odjednom.


Di Majo: Makron se ponaša kao uvređeno veličanstvo\nIzvor: RTS, 10.Feb.2019, 17:20\nPotpredsednik italijanske vlade Luiđi di Majo izjavio je da se predsednik Francuske Emanuel Makron ponaša kao "uvređeno veličanstvo".\nLuiđi di Majo je za agenciju Blumberg izjavio da njegov sastanak sa predstavnicima francuskog pokreta "Žuti prsluci" Makron posmatra kroz prizmu zakona "lez mažeste", odnosno "uvreda veličanstva" (lese-majeste).\nDi Majo ističe da je njegov sastanak >> Pročitaj celu vest na sajtu RTS << sa grupom koja bi trebalo da se kandiduje za izbore za Evropski parlament bio potpuno legitiman.\nKurir: ŽESTOK SUKOB ITALIJE I FRANCUSKE! Di Majo: Makron sea se ponaša kao uvređeno veličanstvo!\nRim -- Italijanski premijer Luiđi Di Majo izjavio je da se predsednik Francuske Emanuel Makron ponaša kao "uvređeno veličanstvo"...On je za agenciju Blumberg izjavio da njegov sastanak sa predstavnicima francuskog pokreta "žuti prsluci" Makron posmatra kroz prizmu zakona "lez mažeste", odnosno...


Madona na Ušću pevala pred oko 40.000 ljudi : Nadlanu.com\nMadona na Ušću pevala pred oko 40.000 ljudi\nBEOGRAD, 25. avgusta 2009. (Beta) - Američka pop pevačica Madona priredila je u ponedeljak uveče na beogradskom Ušću potpuno izrežirani audio-vizuelni šou sa elementima plesnog spektakla za 40.000 ljudi, i ta predstava je trajala nešto manje od dva sata.\nKoncert je počeo sa sat vremena zakašnjenja, oko 22 sata - kompjuterskom animacijom koja je emitovana preko ogromne kocke na bini. Potom se kocka razložila, otkrivši stepenište i tron sa Madonom na njegovom vvrhu, a pevačica je tad zapevala "Candy Shop" i pozdravila Srbiju.\nPortparol koncerta Sagor Mešković rekao je agenciji Beta da je koncert kasnio sat vremena zbog Madonine namere da podgreje atmosferu pred sopstveni nastup i potvrdio je da je na Ušću bilo 40.000 ljubitelja njene muzike.\nMeđutim, publika u parteru je tokom većeg dela koncerta bila statična, a pokrenula se uistinu tek posle sat i po vremena, uz pesmu "Like A Prayer" sa istoimenog albuma iz 1989. godine. Slična atmosfera se ponovila i uz pesmu "Give It 2 Me", s kojom je koncert završen.


Stručna agencija rešenje za leskovačke tekstilce | EurActiv Srbija\nStručna agencija rešenje za leskovačke tekstilce\nObjavljeno : 15.04.2012. | Ažurirano : 16.04.2012.\t Tweet\nStručna podrška i saveti agencije za razvoj industrije lek su za tekstilnu industriju Leskovca koji je nekad imao status sprskog Mančestera. Davanje ogromnih subvencija nije dovoljno za privlačenje stranih investitora, već industriju Balkana treba uključiti u globalne industrijske tokove, ocenjuju pomoćnica generalnog sekretara Ujedinjenih nacija i bivša guvernerka NBS Kori Udovički i Gerald Knaus, vodeći analitičar berlinskog tink tenka Inicijativa za evropsku stabilnost.\nU komentaru "Masovna nezaposlenost na Balkanu: potreba da se reaguje" objavljenom 12. aprila na sajtu Euobserver.com autori konstatuju da su Srbi sve stariji, da ih je sve manje, što važi i za industriju. Stopa zaposlenosti u Srbiji danas iznosi oko 45% što je 20% manje od proseka EU.\nU tekstilnoj i industriji šivenja odeće broj radnika je pao sa 160.000 u 1990. na oko 40.000 u 2010.godini.\n"Tačno je da se evropska tekstilna industrija povlači pred Dalekim istokom koji se širi. Međutim, to ne znači da se pad srpske tekstilne industrije nije mogao izbeći", kažu Udovički i Knaus.\nProteklih decenija, industrija se seli iz jednog dela sveta u drugi: iz Nemačke u Poljsku, iz Hong Konga u Kinu, iz Italije u Mađarsku i Tursku, a iz Bugarske u Rumuniju. U brojnim perifernim regionima jugoistočne Evrope, tekstil je postao lokomotiva razvoja i izvoza, navodi se u tekstu.\nBugarska je, na primer, povećala izvoz ovog sektora sa 280 miliona dolara na više od dve milijarde dolara od 1990. do 2010. godine. Zašto to nije moguće u Srbiji, Bosni i Hercegovini i Albaniji, pitaju se autori.\nJedan od odgovora je da je model rasta na Zapadnom Balkanu u protekloj deceniji obeshrabrivao Vlade da se čak to i zapitaju. Vlade se nisu fokusirale na pojedinačne sektore, već na opšte poslovno okruženje, a modeli ekonomske politike imali su "ukus laisse faire" politike.\nMeđutim, stabilno makroekonomsko okruženje i dobra poslovna klima nisu dovoljni za oporavak, niti su politika zatvorene privatizacije i deregulacija dovoljni za održiv finansijski rast.\nČak i u periodima relativnog ekonomskog rasta i visokog priliva stranih direktnih investicija, zaposlenost u privatnom sektoru nije mogla da nadoknadi gubitak radnih mesta u procesu privatizacije i restrukturinja. Da muke budu veće, kriza iz 2008. je zatvorila više radnih mesta nego što je otvoreno u periodu oporavka nakon demokratskih promena.\nAutori konstatuju da se priliv stranih direktnih investicija (SDI) neće desiti sam od sebe. Suočavajući se sa pritiskom da stvore radna mesta, regionalni političari su počeli da preuzimaju "mere očajnika" kao što je dodeljivanje velikih subvencija stranim investitorima.\nRešenje leži u uključivanju u globalne tokove industrijske proizvodnje tako što će "kredibilne" industrijske politike privući SDI u sektore u kojima Balkan ima komparativne prednosti, kao što su proizvodnja hrane, izrada odeće i proizvodnja nameštaja.\nUdivički i Knaus smatraju da gradovi u provinciji kao što je Leskovac imaju potencijal, ali nemaju kontakte u svetu. Stručna agencija za razvoj industrije koja bi bila napravljena, recimo po ugledu na Irsku agenciju za razvoj industrije, mogla bi to da obezbedi leskovačkim tekstilcima. Ali, ključna reč je stručna, podvlači se u tekstu.\nTa agencija bi trebalo da pruži podršku i savete lokalnoj administraciji i kompanijama, zasnovane na stručnim i temeljnim sektorskim analizama. Trebalo bi takođe da poduči lokalne vlasti kako da privuku investitore.\nI EU je u prilici da pomogne tako što će podržati zemlje u razvijanju dobrih višegodišnjih strategija u nizu sektora i tako što će pojačati integraciju Zapadnog Balkana u tržište EU.\nŠto je realnija perspektiva članstva u EU, to su veći podsticaji za one koji su zainteresovani za dugoročne investicije u industriju Balkana.\nBrojni primeri u okruženju kao što su klasteri u zapadnoj Rumuniji, regionu Istambula i brojni turski „gradovi tigrovi“ pokazuju da je to moguće, zaključuju autori.\n: Bez evropskih standarda nema investicija\n: Svaki peti zaposleni radi na crno\n: EU: Neujednačen privredni razvoj Zapadnog Balkana\n: EU: U Srbiji skroman, u Hrvatskoj najslabiji rast\n: Austrija vodeći strani investitor u Srbiji\n: Status kandidata šansa u vremenu krize\n: Program za bolju Srbiju


Društvene mreže, 16.07.2021, 08:30 AM\nDa spam poruke na Linkedinu mogu biti prilično opasne pokazalo je otkriće Googleovih istraživača bezbednosti koji su primetili lažne LinkedIn poruke koje šalju hakeri za koje se veruje da su povezani sa ruskom vladom a koje su stigle raznim zvaničnicima iz evropskih zemalja. Poruke sadrže linkove čije otvaranje dovodi do kompromitovanja uređaja iskorišćavanjem ranjivosti u operativnim sistemima Windows i iOS.\nSada su istraživači iz Googleove Grupe za analizu pretnji (TAG) i Project Zero tima objavili detalje o četiri ranjivosti nultog dana, za koje se nije znalo pre nego što su primećeni napadi u kojima ih hakeri koriste.\nJoš nije poznato koliko je korisnika LinkedIna bilo napadnuto u ovoj hakerskoj kampanji i koliko je njih na kraju hakovano. Google veruje da iza kriminalne grupe odgovorne za ove napade najverovatnije stoji ruska vlada.\nRanjivosti su otkrivene u Google Chromeu (CVE-2021-21166 i CVE-2021-30551), Internet Exploreru (CVE-2021-33742) i WebKitu (CVE-2021-1879), endžinu koji koristi Appleove veb pregledač Safari. Ovu poslednju ranjivost je Apple otklonio 26. marta (CVE-2021-1879). Hakeri su ciljali iOS uređaje koji rade sa starijim verzijama iOS-a (12.4 do 13.7).\nPrema rečima Googleovih istraživača, cilj ruski hakera bio je krađa kolačića za autentifikaciju sa nekoliko popularnih veb sajtova, uključujući LinkedIn, Microsoft, Google, Yahoo i Facebook.\nGoogle nije povezao ove napade sa određenom hakerskom grupom, ali Microsoft jeste. Iz Microsofta kažu da je krivac za napade državna hakerska grupe Nobelium koja stoji iza prošlogodišnjeg napada na SolarWinds.\nVlada Sjedinjenih Država je u aprilu zvanično optužila rusku Spoljnu obaveštajnu službu (SVR) da je sprovela “široku kampanju sajber špijunaže” i da su te napade izveli njeni hakeri, grupa koja je poznata pod imenima APT29, The Dukes i Cozy Bear.


Prema prvim informacijama koje je objavila Direkcija za upravljanje katastrofama i vanrednim situacijama (AFAD), 12 ljudi je poginulo, a više od 400 ranjeno u današnjem zemljotresu. Do sada je više od 70 ljudi spašeno iz ruševina srušenih zgrada.\nU 14.51 (po lokalnom vremenu) zemljotres jačine 6,7 stepeni Rihterove skale dogodio se 17 kilometara od obale Seferihisara u Izmiru na egejskoj obali. Dubina zemljotresa bila je na 16,54 km.\nZemljotres je uništio nekoliko zgrada u provincijama Bornova i Bayrakli. Nekoliko bulevara i ulica poplavljeno je u okrugu Seferihisar, pošto je nivo mora porastao nakon zemljotresa.\nPredsednik Redžep Tajip Erdogan poželeo je brz oporavak ljudima pogođenim zemljotresom u Izmiru. „Mi smo uz naše građane pogođene zemljotresom i svi resursi države su na raspolaganju. Preduzeli smo mere sa svim našim relevantnim institucijama i našim ministrima“.\nU objavi na svom nalogu na društvenim mrežama, Fuat Oktay je izjavio: „Želim sve najbolje našim građanima pogođenim zemljotresom u Izmiru i koji se osetio u okolnim prefekturama. Naša država pomoći će građanima sa svim svojim institucijama i telima“.\nU objavi na svom nalogu na Tvitteru, predsednik komunikacija Fahrettin Altun rekaoje da je „rad na proceni štete i uklanjanju ruševina srušenih zgrada počeo brzo. Naša država je na strani naše svete nacije sa svim njenim institucijama i telima “.\nMinistar unutrašnjih poslova Suleyman Soylu izjavio je: „Obavešteni smo da se šest zgrada u Bornovi i Bayrakli u Izmiru urušilo. Nema izveštaja o žrtvama iz Usaka, Denizlija, Manise, Balikesira, Aidina i Mugle, osim nekih pukotina na zgradama “.\nGradonačelnik gradske opštine Izmir Tunc Soyer istakao je da postoje izveštaji da je uništeno oko 20 stambenih zgrada.\nGrčki premijer Kyriakos Mitsotakis kontaktirao je turskog predsjednika Redžepa Tajipa Erdogana nakon snažnog zemljotresa jačine 6,7 stepeni koji je potresao Samos i nanio veliku štetu u Izmiru.\n„Nazvao sam predsednika Erdogana da izrazim saučešće zbog tragičnog gubitka građana usled zemljotresa koji je pogodio obe zemlje. Bez obzira na naše razlike, postoje trenuci kada naši građani moraju da stoje jedni uz druge“, objavio je Mitsotakis na Tvitteru.\nGrčki ministar spoljnih poslova Nikos Dendias kontaktirao je turskog kolegu Mevluta Čavušoglua nakon zemljotresa.\nPrema Ministarstvu spoljnih poslova, tokom razgovora dvojice ministara spoljnih poslova, grčki zvaničnik izrazio je spremnost grčkih vlasti da pošalju pomoć za spasavanje ljudi. / ibna


Dimitrov: Rezultati ključni za proširenje Otvorenog Balkana\nNovembar 24, 2021 15:47\nSuviše dugo smo bili udaljeni i ne sme tako da bude u budućnosti da ne bismo dospeli u ćorsokak EU, izjavio je danas zamenik premijera za evropske poslove Severne Makedonije Nikola Dimitrov na konferenciji "Otvoreni Balkan - Put ka stabilizaciji, saradnji i prosperitetu regiona":\n"Treba da šaljemo poruku da smo kao region stabilni i da nalazimo rešenja, a ne probleme, da budemo usmereni ka budućnosti a da ne budemo zarobljenici prošlosti. Otvoreni Balkan je glavni korak u tom pravcu", ocenio je Dimitrov obraćajući se skupu putem video linka.\nNaveo je da zemlje unutar inicijative moraju napraviti jedinstveno tržište, zasnovano na slobodi protoka ljudi, roba i kapitala i investicija, a koje će pomoći zelenu tranziciju.\n"To će nam pomoći na putu ka EU. Većina preporuka EK se uopravo odnosi na to. Kada smo bliski, onda to donosi rast, stabilnost, prosperitet i jačanje", istakao je Dimitrov.\nNaveo je da sa sadašnjom stopom rasta zemlje regiona mogu da dostignu prosečan stepen razvoja u EU za šest decenija, a da se po podacima Svetske banke 2016. provodilo 26 miliona sati godišnje čekajući na granicama u regionu.\n"Vlasnici kompanija kažu da im nedostaje radna snaga i da to smanjuje ekonomski razvoj. Za sve je važno da se barijere uklone, što će poboljšati sliku o regionu pred stranim investitiorima. Zato regionalna saradnja nije alternativa evrointegracijama, već je u skladu sa njima", kazao je Dimitrov.\nIstakao je kako vlade moraju da zadrže mlade kod kuće, jer kada odu gubi se ljudski kapital.\n"Oni idu jer žele evropski način života. Ako želimo da ostanu, moramo da im omogućiomo to kod kuće", rekao je Dimirtov.\nDodao je da je inicijativa Otvoreni Balkan otvorena za sve zemlje regiona a da je ključno da tri zemlje članice inicijative pokažu rezultate.


Tanjug 23. maja 2019. 09:06\nLISABON – Portugalija planira da postane prva država evrozone koja će emitovati obveznicu denominovanu u juanima, takozvanu „panda“ obveznicu koju izdaju subjekti koji nisu iz Kine, i da njenom prodajom prikupi sledeće nedelje oko 240 miliona evra, saopštilo je danas portugalsko Ministartvo finansija.\nKao jedna od najotvorenijih evropskih zemalja za kineske investicije, Portugalija planira da planira emisiju trogodišnje obveznice denominovane u renminbiju, odnosno juanu, u vrednosti od dve milijarde juana (240 miliona evra), prema izjavi portparola Ministarsva finansija, prenosi portal „Frans 24“.\n„Cilj ove emisije je ulazak na veliko tržište sa snažnom likvidnošću“, rekao je državni sekretar Ministarstva finansija Rikardo Murinjo Feliks.\nIznos najavljene emisije „panda“ obveznica je samo delić od predviđenih 16 milijardi evra državnih obveznica i trezorskih zapisa koje koje Portugalija planira da izda ove godine.\nZvanični Lisabon izdavanje „panda“ obveznica razmatra još od 2017. godine, a aktivnosti na tom projektu je ubrzao nakon posete kineskog predsednika Si Đinpinga prošlog decembra.\nPoljska je, međutim, prva evropska zemlja koja je izdala državne obveznice na kineskom tržištu 2016. godini, navodi se u tekstu.\nPortugalija je bila primorana da zatraži 78 milijardi evra međunarodne pomoći 2011. godine, kada su kamatne stope na obveznice postale previsoke da bi država nastavila sa finansiranjem svog duga, ali je uspela da se vrati na tržište obveznica čak pre isteka programa pomoći 2014. godine.


Манифестација у Стокхолму - Ескалација у Холокауст\n7. decembar, napad na Perl Harbur i uključenje SAD u Drugi svetski rat\nSpomen-park posvećen Raulu Valenbergu, švedskom diplomati koji je spasio hiljade Jevreja u Budimpešti\n7. decembar 2016. STOKHOLM\nPrezentacija i debata ”Eskalacija u Holokaust”\nPoseta Forumu za živu istoriju\nSensus Stokholm, 7. decembar 2016.\nU sredu 7. decembra 2016. održan je tročasovni program ”Eskalacija u Holokaust” u okviru kojeg su održana predavanja i debata u sali Organizacije za obrazovanje odraslih i alternativno obrazovanje Sensus u Stokholmu.\nManifestaciju su pozdravnim govorima otvorili Ingrid Burstrom, menadžer programa edukacije u Sensusu i Miško Stanišić, ispred švedske podružnice NVO mreže Teraforming.\nDr Čedomila Marinković održala je predavanje Jevrejska zajednica u Srbiji pre Drugog svetskog rata.\nTijana Kovčić iz Istorijskog arhiva Beograda predstavila je rad na bazi podataka žrtava logora Sajmište. Predstavljena je metodologija rada i poteškoće na koje istraživači nailaze u svom istraživanju kao i statistički pregled koji se trenutno može izvući na osnovu postojećih podataka u bazi.\nMiško Stanišić, pedagog i kreativni direktor međunarodne NVO mreže Teraforming predstavio je koncept ilustravanih nastavnih materijala ”Ester” o žrtvama stradalim u logoru na Sajmištu.\nUsledila je diskusija u kojoj su učestvovali i studenti iz Poljske, Srbije, i Bosne i Hercegovine iz Evropskog instituta za studije jevrejske kulture i tradicije u Stokholmu – Paideia.\nfotografije: Nikola Radić Lucati i Miško Stanišić\nOrganizaciju manifestacije u Stokholmu su pomogli:\nna čemu im se toplo zahvaljujemo\nOrganizacija za obrazovanje\nSensus – Stokholm\nPoseta Forumu za živu istoriju u Stokholmu\nForum za živu istoriju\nForum za živu istoriju je švedska državna institucija osnovana 2003. godine, koja po zadatku Vlade Švedske brine o programima obrazovanja i komemoracije Holokausta i drugih masovnih zločina. Forum za živu istoriju proizvodi edukativne materijale i izložbe, i organizuje komemorativne aktivnosti za dane sećanja. Forum se ne bavi direktno edukacijom, nego svoje nastavne materijale prezentuje nastavnicima na seminarima i sajmovima, a nastavnici samo izvode program sa učenicima u školama. Materijali koje Forum proizvodi ne spadaju u obavezni deo školskog proigrama tako da nastavnici sami biriju da li će, i koje materijale odabrati i upotrebiti u nastavi. Ipak, zbog svog statusa državne institucije, i kvaliteta nstavnih materijala, programi Foruma su popularni u školama i rasprostranjeni po celoj Švedskoj.\nU Forumu za živu istoriju učesnike je dočekala Eva Frid, direktor međunarodnog odeljenja. Gđa Frid je učesnicima ispričala o istoriji Foruma, aktivnostim i načinu rada. Učesnici programa su bili u prilici da pregledaju različite nastavne materijale koje je Forum proizveo u zadnjih nekoliko godina. Takođe, razgledali su i izložbu o Ani Frank koja je trenutno postavljena u izložbenom prostoru Foruma, proizvedenom u saradnji sa Kućom Ane frank iz Amsterdama.


Studentima približavaju međunarodno pravo\nAkademija međunarodno pravo i međunarodni odnosi, otvorena je danas na Fakultetu političkih nauka, u prisustvu ambasadora, predstavnika Univerziteta u Banjoj Luci i brojnih studenata i profesora.\nMinistar prosvjete i kulture RS, Dane Malešević, očekuje da iskustva sa ove manifestacije pomognu studentima da bolje razumiju poziciju Republike Srpske, te da jasnije sagledaju mogućnost za svoje aktivnije učešće u međunarodnim odnosima.\n''Evropsko visoko obrazovanje zahtijeva snažno povećanje trenda međunarodne mobilnosti studenata i akademskog osoblja. Visokoškolske ustanove u Republici Srpskoj moraju uspostaviti odnose i saradnju sa prestižnim evropskim univerzitetima, i na taj način doprinijeti internacionalizaciji visokog obrazovanja'', poručio je Malešević.\nAmbasador Lars – Gunar Vigemark, šef Delegacije Evropske unije u BiH i specijalni predstavnik EU u BiH, govorio je o evropskom putu BiH, kao i o položaju mladih.\nProrektorica za međunarodnu i međuuniverzitetsku saradnju Univerziteta u Banjoj Luci, Biljana Antunović, rekla je da studenti kroz ovakve događaje na najbolji način promovišu Univerzitet.\n''Sigurna sam da će vam ova akademija donijeti nova saznanja i probuditi nova dostignuća u oblasti demokratije, međunarodnih odnosa i prava'', izjavila je Antunovićeva.\nSuzana Obradović, predsjednica Studentskog saveza Pravnog fakulteta Univerziteta u Banjoj Luci, rekla je da se ideja za Akademiju rodila se iz potrebe i želje da se studentima približi međunarodno pravo, procesi integracije i važnost diplomatije u spoljno političkim izazovima.\nNa današnjoj akademiji govorili su i Drahoslav Stefanek, šef kancelarije Savjeta Evrope u BiH, Anders Hagelberg, ambasador Švedske u BiH, Miloš Bogićević, pravni savjetnik Misije OSCE-a u BiH i Igor Ličina, službenik za ljudska prava u Misiji OSCE-a u BiH.\nAkademija se nastavlja i sutra na Pravnom fakultetu UNIBL i drugog dana među govornicima su ambasadori evropskih zemalja u BiH.\nObnovljena škola u Nožičkom donacijom Kabineta predsjednika RS\nVeć iduće godine stopa poreza na dodanu vrijednost (PDV) mogla bi biti uvećana za dva posto. Takve najave stižu već duže od dvije godine, ali su ih ovih dana javno potvrdili potpredsjednica Vlade RS-...


Noćni klubovi traže da im se omogući da rade – Portal Kotor\nNoćni klubovi traže…\nNoćni klubovi traže da im se omogući da rade\nVlasnici noćnih klubova apeluju na nadležne da im pomognu i omoguće rad tokom predstojeće ljetnje turističke sezone. Skoro dvije godine noćni klubovi u Crnoj Gori su zatvoreni, a za državu su gotovo nevidljivi, saopštavaju u Udruženju ugostitelja Crne Gore.\n„Mislimo da je suvišno napominjati koliko je teško preživjeti u okolnostima ekonomske krize izazvane pandemojom korona virusa, ali svjesni složenosti zdravstvene situacije nismo se obraćali nadležnima. Međutim, ovo predugo traje, zbog čega smo primorani da apelujemo na nadležne da razmotre da nam dozvole rad, jer smo gotovo došli do bankrota“, upozoravaju oni.\nKako se nadležni stalno pozivaju na iskisustva susjedne Hrvtske, koja je prošle godine radila u sezoni i opet je otvorena, smatraju da bi trebalo da im se dozvoli rad.\nPodsjećaju da su predložili kampanju vakcinisanja zaposlenih kako bi se smanjio rizik od širenja epidemije. Mole nadležne da razmotre njihove apele i obavijeste ih u što kraćem roku kada će im dozvoliti rad, s bzirom na to da im treba vremena da vakcinišu osoblje, pripreme objekte za rad, obezbijede potrebnu radnu snagu.\nTags: krizaNoćni klubovi


Naslovna Ostali sportovi Karlović kao Kiralji: Pobede, četrdesete i trenerka (VIDEO)\nKarlović kao Kiralji: Pobede, četrdesete i trenerka (VIDEO)\nHrvatski teniser Ivo Karlović polako se „udaljava“ od najvećih svetskih turnira očigledno svestan da se njegovoj profesionalnoj karijeri bliži kraj. Međutim, 39-godišnji „Doktor Ivo“ nastavio je pokazuje koliko voli „beli sport“ pošto i dalje nastupa na pojedinim čelendžerima širom sveta, i to prilično zanimljivoj odevnoj kombinaciji.\nNaime, 211 centimetara visoki Zagrepčanin učestvovao je na čelendžeru u Hjustonu ove nedelje gde je savladao Amerikanca Dejvida Girona i Ekvadorca Emilija Gomesa pre nego što ga je u četvrtfinalu eliminisao Nemac Dominik Kepfer.\nPored toga što oduševljava način na koji prkosi sopstvenim godinama na terenu, zanimljivo je to što je Karlović pobedu nad Gomesom u drugom kolu izvojevao igrajući u trenerci i tako podsetio na stil čuvenog mađarskog golmana Gabora Kiraljija što je izazvalo brojne pozitivne komentare na društvenim mrežama.\nIpak, to njegove najvernije navijače ne bi trebalo mnogo da čudi s obzirom da je Karlović tokom svoje karijere znao da iznenadi prisutne svojim modnim stilom.\nĐoković i Anderson obnavljaju rivalstvo u polufinalu Londona\nKao jedan od najviših igrača u istoriji tenisa koji je na Dejvis kupu 2011. godine unapredio rekord po najbržem servisu ikada (251 km/h), a koji trenutno drži Australijanac Samjuel Grot, Karlović je još uvek rekorder po broju asova (12.936).\nTakođe, ono što je posebno interesantno jeste činjenica da će Karlović najverovatnije ostati jedan od tek nekoliko tenisera koji imaju pozitivan skor u duelima sa Novakom Đokovićem od kojeg je najpre izgubio 2008. godine u Hamburgu, a potom slavio iste godine u Madridu, kao i 2015. u četvrtfinalu Dohe.\nJedan od njegovih najvećih uspeha vodi se plasman u četvrtfinale Vimbldona 2009. godine kada je u prve dve runde srušio Lukaša Lacka i Stiva Darsisa, a zatim u naredna dva kola savladao Žo-Vilfreda Congu i Fernanda Verdaska pre nego što je izgubio od Rodžera Federera.\nOsvojio je osam ATP titula u singlu, dok je još 10 puta bio u finalu, kao i dve u dublu, a bio je i član reprezentacije Hrvatske koja je 2005. godine postala šampion Dejvis kupa.\nPrethodni tekstKako će Mitar sam da pobedi Crnu Goru?\nSledeći tekst,,Revolveraška” tradicija, prvi trofej i kako izgleda kada Budućnost ne može da promaši


Priština panično zove Ameriku u pomoć — Evropa ponižena - 18.11.2017, Sputnik Srbija\nIako je portparolka Evropske komisije demantovala da je Mogerinijeva izašla sa sastanka, činjenica je da je izostala zajednička konferencija za novinare... 18.11.2017, Sputnik Srbija\n20:49 18.11.2017 (Osveženo: 15:01 21.09.2021)\nOvu poruku su, po svoj prilici, shvatili kako Haradinaj, čovek za kojim je Srbija raspisala poternicu zbog ratnih zločina, tako i zvaničnici EU koji podržavaju nezavisnost Kosova i njegove političare — bivše članove OVK.\nIako je portparolka EK Maja Kocijančić demantovala da je Mogerinijeva izašla sa sastanka, činjenica je da je izostala zajednička konferencija za novinare Haradinaja i Mogerinijeve, koja je u ovakvim prilikama uobičajena, kao i da je Haradinaj kasnije otkazao planirane izjave u Briselu. To ukazuje da je do kurcšlusa na relaciji Brisel—Priština ipak došlo.\n„Nije nikakva novost da je diplomatija SAD posredno bila uključena u pregovore između Beograda i Prištine, ali ako je sada Haradinajev zahtev značio direktno učešće predstavnika Vašingtona, to je svakako i na ličnom planu moglo da uvredi Federiku Mogerini. Budući da se bliži kraj mandata, Mogerinijeva namerava da zvaničnim, obavezujućim sporazumom između Beograda i Prištine sledeće godine ozvaniči veliki uspeh Evropske unije u rešavanju ovog višedecenijskog problema. Zato bi bilo kakvo zvanično učešće četvrte strane narušilo osnovnu ideju da je Evropska unija sposobna da sama postigne sporazum između Beograda i Prištine“, ocenjuje Surlić.\n„Diplomatski skandal, ukoliko bi uslovno mogli tako da ga nazovemo, ubrzo je bio utišan diplomatskim tonom Maje Kocijančić, koja je rekla da je u pitanju poštovanje rasporeda i da su SAD i dosad posredno doprinosile dijalogu. Dakle, ostaje pitanje da li je ovde reč o stvarnom sukobu, ali svakako da je Haradinaj predstavio određene teme koje se Briselu nisu toliko dopale“, objašnjava Surlić.\n„Čini mi se da se radi o pokušaju Prištine da jednom kampanjom pritiska više uključe SAD u proces normalizacije odnosa, mada ne znam gde će više od ovoga. Brisel je na to reagovao jer takav zahtev praktično omalovažava i samu EU i gospođu Mogerini, i doprinos koji oni daju procesu normalizacije odnosa“, kaže Drecun za Sputnjik.\n„Oni žele da se Brisel ponaša jednostrano i da uvek njima drži stranu. Zato sada pokušavaju, možda i u dogovoru sa američkom diplomatijom, da nekako promene taj format i da SAD imaju veću ili čak i vodeću ulogu, što verujem da ne bi bilo prihvatljivo za našu stranu. Mislim da ćemo u narednom periodu imati dosta tih politički potpuno nesmotrenih i neprihvatljivih poteza Prištine, koja pokušava na sve načine, pa i preko zatezanja odnosa sa Briselom, da dobije na vremenu i spreči formiranje ZSO“, napominje Drecun.\nKada je reč o diplomatskom „umeću“ koje je Haradinaj pokazao u prvoj zvaničnoj poseti Briselu, Drecun veruje da će negativna slika ovog susreta verovatno ostati veoma upečatljiva i kod visoke predstavnice EU i kod ostalih briselskih zvaničnika.\n„Verujem da je Mogerinijeva iz susreta sa Haradinajem uvidela da se radi o jednom neodgovornom i nedoslednom političaru, čoveku koji nije predvidljiv, koji je konfliktan i nije spreman na iskren dijalog i kompromis“, smatra Drecun.\nNa pitanje da li je incident u Briselu možda samo „dimna zavesa“ za Srbiju i skretanje pažnje sa činjenice da Beograd očekuje od EU da na Prištinu izvrši pritisak kada je u pitanju formiranje ZSO, Stefan Surlić kaže da je činjenica je da je formiranje ZSO jedina neispunjena obaveza iz Briselskog sporazuma, i da je to jasan i čvrst argument na strani Beograda.\n„Zato na agendi Brisela jeste upravo pritisak kako bi se ZSO formirala. Sa druge strane, Haradinaj ima politički problem na unutrašnjem planu — kako da opravda formiranje te zajednice kada je u predizbornoj kampanji bio jedan od najvećih protivnika davanja već autonomije Srbima. Stoga sada lopta jeste na strani Brisela, ali i Vašingtona, da postignu što veći pritisak i ubede Haradinaja da u najkraćem mogućem roku formira ZSO, jer je ona uslov da bi moglo da dođe do nekog sveobuhvatnog sporazuma koji Brisel priželjkuje u toku naredne godine“, zaključuje Surlić za Sputnjik.


Česi biraju predsednika\nPlakat iz kampanje Miloša Zemana u Pragu\nViše od osam miliona Čeha izlazi danas popodne i u subotu pre podne na druge direktne predsedničke izbore kao na svojevrsni referendum da li žele da u predsedničkom zamku Hradčani i narednih pet godina ostane Miloš Zeman, predsednik jači nego što mu omogućava Ustav, ali koji poput američkog predsednika Donalda Trampa izaziva do sada najdublje podele u društvu.\nČesi sada u prvom krugu imaju izbor izmedju devet kandidata, medju kojima prema predizbornim anketama raspoloženja birača najviše šansi da sa sigurnim favoritom izbora, Zemanom, u eventualni drugi krug 26. i 27. januara udje naučnik, dugogodišnji predsednik Akademije nauka Češke Jirži Drahoš zagovornik ulaska Češke u Evropsku uniju prve brzine, jezgro dublje integracija i povratka Češke idealima plišane revolucije iz 1989. godine.\nZeman u novoj trci za predsednika Češke\n"Reč je o izboru da li će Češka pokušati da se izbori za jaču poziciju u Evropskoj uniji ili će nastaviti sa okretanjem ka Istoku. Za to je naravno vezano pitanje da li će Češka nastaviti da razvija standardnu demokratiju po evropskim standardima ili će se nametnuti demokratija kojom upravljaju oligarhijski interesi", izjavio je politikolog Danije Kroupa.\nZemanu je dan pred izbora stigla očekivana jaka podrška od novog češkog premijera, tajkuna prehrambene i hemijske industrije, najbogatijeg Slovaka a drugog najbogatije biznismena u Češkoj, Andreja Babiša.\n"Glasaću za Zemana zato što smatram da je jedna od najizrazitijih ličnosti naše politike od pada komunista, jaka ličnost koja polarizuje društvo ali pre svega čovek koji ne krade, poštuje datu reč, iza njega stoje rezultati putuje u unutrašnjost. Za razliku od drugih političara ne živi od politike nego za politiku", podržao je Zemana Babiš.\nZeman, vodeći kandidat bez kampanje\nPrema anketama Zeman nema mnogo šanse da pobedi u prvom krugu, jer i u anketama koje očekuju najveću podršku ne očekuju da bi mogao da dobije više od 47 odsto umesto potrebnih preko 50 odsto glasova birača.\nČesi će tako ime novog predsednika saznati najverovatnije krajem januara a sam Zeman je izjavio da je nervozan i stoga što, kako je kazao, Česi imaju tu osobinu da ne praštaju uspeh i da se ujedinjuju svi protiv jednog najjačeg kandidata.


Asfaltiran put u selu Tečić kod Rekovca\nSelo dobilo 1300 metara asfalta, a završavaju se i radovi na zoni Osnovne i Srednje poljoprivredne škole u ovoj opštini\nSelo Tečić kod Rekovca dobilo je asfaltiran put u dužini od 1300 metara. Radovi su završeni protekle srede i obavljeni su uz pomoć Ministarstva privrede Republike Srbije:\n-Posle javne nabavke koju je uradilo Ministarstvo privrede, dobili smo i izvođače. Izvođač radova bilo je preduzeće za privredu iz Kragujevca. Oni su odmah pristupili radovima, jer su imali rok od mesec dana. Radovi su završeni i put je prošao svaku proveru. Odrađeni su po svim standardima koji su potrebni da bi se jedan put uradio, tako da smo izuzetno zadovoljni. Ovo je jedina deonica koja nije bila asfaltirana ovde, tako da smo na ovaj način zaokružili jednu priču ovog sela. Ovo će svakako značiti kako ljudima iz Tečića, tako i ljudima iz susednih sela koji ovuda prolaze više nego ranije –istakao je dr Aleksandar Đorđević, predsednik opštine Rekovac.\nU Rekovcu se privode kraju radovi u zoni Srednje poljoprivredne i osnovne škole uz saniranje atarskih puteva, a sve to u službi građana, rekao je predsednik opštine Rekovac:\n-Napokon smo dočekali da Rekovac dobije svoju zonu ispred Srednje poljoprivredne, ali i osnovne škole. Kroz Rekovac prolaze sve teži kamioni, veliki je intenzitet saobraćaja, tako da su ovi radovi značajni najviše iz bezbednosnih razloga. Nastavljamo da radimo u službi građana i nadam se da ćemo raditi još više u budućnosti –istakao je Đorđević.\nRekovac krajem meseca očekuje i jedna kulturno-umetnička manifestacija koja traje već 49 godina. Radi se o saboru „Prođoh Levač, prođoh Šumadiju“ koji će i ove godine trajati tri dana, od 26. do 29. jula.


KULTIM - književnost, poezija, stvaralaštvo, kultura » Blog Archive » PETI “KROKODIL” POČINJE 13.JUNA\nPETI “KROKODIL” POČINJE 13.JUNA\nPeto izdanje književnog festivala “Krokodil” (Književno Regionalno Okupljanje Koje Otklanja Dosadu I Letargiju) biće organizovano od 13. do 15. juna u amfiteatru ispred Muzeja istorije Jugoslavije (ili u velikoj sali Muzeja u slučaju nevremena).\nKako su na konferenciji za novinare najavili organizatori “Krokodila” Ana Pejović i pisac Vladimir Arsenijević, peti “Krokodil” ove godine biće podeljen u tri tematske večeri - “u novinarstvu”, “u prozi” i “u muzici”.\nPrvo veče, prema rečima Arsenijevića, posvećeno je zanimljivoj pojavi u regionu - kolumnama koje su poslednjih dvadesetak godine dobile dosta literarnih odlika i predstavljaju interesantnu mešavinu književnog i novinarskog stvaralaštva.\nU četvrtak, 13. juna, na “Krokodilu” će nastupiti pisci i kolumnisti Teofil Pančić, Ante Tomić, Ljubomir Živkov, Muharem Bazdulj, Amitz Dulniker - čiji je blog bio najčitaniji 2012. i kao specijalni gosti ekipa iz “Njuz.neta”.\nSutradan, na večeri posvećenoj prozi učestvovaće Arsenijević, književnica Melinda Nađ Abonji, autorka romana “Golubije srce”, Abduhal Sidran, gost “Krokodilovog” rezidencijalnog programa u junu - Francuz Silvan Pridom i kao specijalni gost Želimir Žilnik.\nTreće veče “Krokodila” biće posvećeno “krosoveru” između muzike i knjizevnosti i tada će nastupiti Rodolf Birže, rok muzičar francuske scene sa projektom “Psihofarmaka”, beogradski “Ah,Ahilej” i Marko Brecelj iz Slovenije.\nSimpatični Pridom rekao je da mu je drago što je u Beogradu i ocenio da je sudbinski predodređen da se pojavi na “Krokodilu”, jer je u jednom svom romanu, gotovo desetak stranica posvetio krokodilu Gistavu. Pridom će tokom boravka u Srbiji, osim učešća na “Krokodilu” imati i sastanke u Udruženju književnih prevodilaca Srbije i susrete sa studentima u Novom Sadu i Beogradu.\nMarko Dražić iz “Njuz.neta” najavio je da će na “Krokodilu” njegov tim pripremiti javno izvođenje nazovi informativnog programa u saradnji sa dvoje poznatih voditelja čija imena nije želeo da otkrije i koji će nastupe kolumnista prekidati blokovima pseudovesti.


Zaprosio koleginicu iz ansambla za vrijeme koncerta\nnedjelja, 25 decembar 2011 14:57\nU Pozorištu Prijedor sinoć je održan godišnji koncert Srpskog kulturno-umjetničkog društva "Dr Mladen Stojanović" koji će, osim nastupa najmlađih članova društva, muške i ženske pjevačke grupe, te tamburaškog orkestra, ostati upamćen i po jednoj prosidbi.\nDugogodišnji član Društva Saša Vrućinić zaprosio je svoju koleginicu iz ansambla Danu Janjić na sceni pred prepunom salom Prijedorčana koji su prisustvovali koncertu.\n"U ovom kulturno-umjetničkom društvu igram od 1999. godine, Danu sam upoznao 2007. godine kada se ona priključila folklornoj sekciji i planula je ljubav koja traje do večeras, a nadam se da će trajati vječno", rekao je dvadesetšestogodišnji Saša.\nOn kaže da se na ovaj čin odlučio jer su već godinama zajedno i već neko vrijeme razmišljaju o zajedničkom životu.\n"Najljepše od svega je to što je samo nekoliko ljudi znalo šta će se večeras dogoditi, a ni Dana nije znala da sam spremio prsten i da ću je javno zaprositi. Nijednog trenutka nisam sumnjao da će ona pristati i da ćemo se vjeriti na ovako jedinstven i neponovljiv način", rekao je Saša.\nDana kaže da nije ni sanjala da će joj se nešto ovako lijepo dogoditi.\n"Ovo je bila bajka koju ne sanjam, nego živim i ujedno jedna lijepa poruka svim mladima da ne oklijevaju nego da se vole i svoju ljubav slobodno krunišu brakom, a sve ostalo će se samo složiti", rekla je dvadesetšestogodišnja Dana.\nOvo dvoje mladih veliko svadbeno veselje najavljuje za iduću godinu do kada će Dana završiti studije, a Saša nastojati da dođe do stalnog zaposlenja.


Ružić: Državna matura odložena zbog nespremnosti fakulteta - Povezane vesti - Naslovi.net\nMoramo da radimo brzo, ne i brzopleto. Državna matura može da se uvede kada se postigne konsenzus s visokoškolskim ustanovama. Državna matura neće biti deo obrazovnog sistema 2022. godine, ali je ona, svakako, strateški orijentir za neko buduće… »\nBEOGRAD — U Srbiji je u protekla 24 sata registrovano još 2.093 obolelih od koronavirusa na 11.122 testirana uzorka, pokazuju zvanični podaci. Preminulo je još 28 ljudi. U bolnicama je 5.609 pacijenata, a na respiratorima njih 194. Krizni štab za… »\nSve uvedene mere ostaju na snazi, istakla je dr Darija Kisić Tepavčević. Krizni štab je danas, 11. januara, doneo odluku da sve mere, koje su uvedene u proteklom periodu, ostaju na snazi. Između ostalog, ugostiteljski objekti nastavljaju da rade do… »\nPostojeće mere ostaju na snazi, škole počinju sa radom, bez organizovanog dočeka srpske Nove godine\nBEOGRAD - Krizni štab je, na današnjoj sednici odlučio da dosadašnje mere ostanu na snazi do daljnjeg, a procenjeno je i da nema prepreka za nastavak školske godine od 18.januara, prenela je ministarka Darija Kisić-Tepavčević. Ona je, novinarima… »\nNa preporuku Kriznog štaba za zaštitu zdravlja stanovništva, Vlada Srbije je donela odluku da sve dosadašnje mere ostanu i dalje na snazi. Kako se navodi u saopštenju Vlade, odluka o zadržavanju mera odnosi se na obavezan PCR test za ulazak u… »\nEpidemiološke mere koje su do sada važile, ostaju na snazi a drugo polugodište počeće 18. januara, kako je i planirano, preneli su danas mediji posle sednice Kriznog štaba za suzbijanje epidemije korona virusa. Navodi se da je medicinski deo štaba… »\nNa današnjoj sednici Vlada Srbije je usvojila preporuku Kriznog štaba. Na današnjoj sednici Vlada Srbije je usvojila preporuku Kriznog štaba Vlada Srbije odlučila je na današnjoj sednici da sve postojeće mere za zaštitu od korona virusa ostanu na… »\nDrugo polugodište za osnovce i srednjoškolce počinje 18. januara, odlučeno je na današnjoj sednici Kriznog štaba za suzbijanje koronavirusa. Nastava će se u drugom polugodištu odvijati prema modelu za koji su se škole opredelile na početku… »\nEpidemiolog Predrag Kon izjavio je da je Krizni štab za suzbijanje epidemije koronavirusa na današnjoj sednici odlučio da neće biti pooštravanja mera, zato što je i sa aktuelnim merama "došlo do opadanja aktivnosti virusa". Kon je za televiziju… »\nEpidemiolog Predrag Kon izjavio je da je Krizni štab za suzbijanje epidemije korona virusa na današnjoj sednici odlučio da neće biti pooštravanja mera, zato što je i sa aktuelnim merama „došlo do opadanja aktivnosti virusa“. Kon je za… »\nNa sednici Kriznog štaba za borbu protiv korona virusa koja je održana jutros, nisu donete nove odluke. Na sednici Kriznog štaba za borbu protiv korona virusa koja je održana jutros, nisu donete nove odluke Nakon sastanka koji je završen jutros oko… »\nDrugo polugodište u školama počinje 18.januara, niži razredi uživo, ostali kombinovano; Matura van obrazovnog sistema…\nBEOGRAD - Drugo polugodište za osnovce i srednjoškolce počinje 18. januara, odlučeno je na današnjoj sednici Kriznog štaba za suzbijanje virusa korona. Nastava će se u drugom polugodištu odvijati prema modelu za koje su se škole opredelile na… »\nKisić Tepavčević: Postojeće mere važe do daljeg, nema prepreka za nastavak škole 18. januara\nČlanica Kriznog štaba za suzbijanje epidemije koronavirusa Darija Kisić Tepavčević izjavila je posle današnje sednice tog tela da mere koje su važile do sada, ostaju na snazi do daljeg. Navodeći da će ugostiteljski objekti i u narednom periodu… »\nKrizni štab: Postojeće mere ostaju na snazi, škole počinju s radom 18. januara\nNa sednici Kriznog štaba odlučeno je da sve postojeće mere ostanu na snazi i dalje, jer je ocenjeno da daju rezultate. Osim toga, zaključeno je da nema prepreke da drugo polugodište u školama počne kada je i planirano 18. januara. Medicinski deo… »\nNakon sednice kriznog štaba za borbu protiv Kovida 19 na kojoj je odlučeno da na snazi ostaju postojeće mere, javnosti obratila se i ministarka rada, zapošljavanja, boračkih i socijalnih pitanja i članica Kriznog štaba Darija Kisić Tepavčević… »\nDrugo polugodište 18. januara, niži razredi uživo, ostali kombinovano\nBEOGRAD: Drugo polugodište za osnovce i srednjoškolce počinje 18. januara, odlučeno je na današnjoj sednici Kriznog štaba za suzbijanje virusa korona. Nastava će se u drugom polugodištu odvijati prema modelu za koje su se škole opredelile na… »\nKrizni štab je odlučio da postojeće mere ostaju na snazi, jer je ocenjeno da daju rezultate, javlja sajt Radio televizije Srbije. Škole počinju da rade 18. januara. Krizni štab je pred novogodišnje i božićne praznike doneo paket mera koji je… »\nKisić Tepavčevićeva: Nema prepreka za nastavak školske godine VIDEO\nEpidemiolog dr Darija Kisić Tepavčević izjavila je da sve mere koje su do sada bile ostaju na snazi do daljeg. Kako je istakla, nema prepreka za nastavak školske godine od 18. januara. "Nastaviće se pohađanje osnovnih i srednjih škola po dinamici… »\nDrugo polugodište počinje 18. Januara: Osnovci će nastavu pratiti uživo, a srednjoškolci kombinovano\nDrugo polugodište za osnovce i srednjoškolce počinje 18. januara, odlučeno je na današnjoj sednici Kriznog štaba za suzbijanje virusa korona. Nastava će se u drugom polugodištu odvijati prema modelu za koje su se škole opredelile na početku… »\nMere koje se odnose na rad ugostiteljskih objekata danas su, takođe, bile u fokusu Kriznog štaba, u susret novoj seriji zinskih slava i proslavi "srpske" Nove godine. Prema rečima ministarke Darije Kisić Tepavčević, ugostiteljski objekti će i… »\nNova ekonomija 11.01.2021\nEpidemiološke mere koje su do sada važile će ostati na snazi i u predstojećem periodu, a drugo polugodište počeće 18. januara, javljaju beogradski mediji nakon sednice Kriznog štaba za suzbijanje epidemije koronavirusa. Kako se navodi, medicinski… »\nKrizni štab: Mere ostaju na snazi, škole počinju sa radom 18. januara\nGlas Šumadije 11.01.2021\nKrizni štab odlučio je danas da sve postojeće mere ostanu na snazi do daljnjeg, kao i da nema prepreke da drugo polugodište u školama počne 18. januara, kako je planirano, saopštila je novinarima ministarka i članica Kriznog štaba Darija Kisić… »\nGlas Zapadne Srbije 11.01.2021\nKrizni štab odlučio je danas da sve postojeće mere ostanu na snazi i dalje, jer je ocenjeno da daju rezultate, saznaje „Blic". Osim toga, zaključeno je da nema prepreke da drugo polugodište počne kad je i planirano - 18. januara! Medicinski deo… »\nDrugo polugodište u školama u Srbiji biće nastavljeno 18. januara, kako je i planirano, saopštio je republički Krizni štab za borbu protiv zarazne bolesti COVID-19. “Procenjeno je da nema prepreka za nastavak školske godine. Pohađanje osnovnih i… »\nKrizni štab je danas, 11. januara, doneo odluku da sve mere, koje su uvedene u proteklom periodu, ostaju na snazi. Između ostalog, ugostiteljski objekti nastavljaju da rade do 20 časova. - Mere važe do daljeg - rekla je dr Darija Kisić Tepavčević… »\nKrizni štab odlučio: Sve postojeće mere ostaju na snazi "do daljeg"\nKrizni štab odlučio je danas da sve postojeće mere ostanu na snazi, jer je ocenjeno da daju rezultate. Osim toga, zaključeno je da nema prepreke da drugo polugodište počne kad je i planirano - 18. januara. Medicinski deo Kriznog štaba ocenio je da… »\nU Srbiji je od ponedeljka ujutru omogućeno dobrovoljno prijavljivanje za vakcinaciju, Velika Britanija nastavlja da beleži crne rekorde, a imunizacija stanovništva je u zamahu širom sveta. Krizni štab u Srbiji odlučio je da sve mere ostanu na snazi… »\nKrizni štab: Mere ostaju, škole kreću 18. januara\nOK radio 11.01.2021\nNa sednici Kriznog štaba odlučeno je da sve postojeće mere ostanu na snazi i dalje, jer je ocenjeno da daju rezultate. Osim toga, zaključeno je da nema prepreke da drugo polugodište u školama počne kada je i planirano, 18. januara. Medicinski deo… »\nBEOGRAD – Krizni štab je, na današnjoj sednici odlučio da dosadašnje mere ostanu na snazi do daljnjeg, a procenjeno je i da nema prepreka za nastavak školske godine od 18.januara, prenela je ministarka Darija Kisić-Tepavčević. Ona je… »\nBujanovac, Beograd, 11. januar 2021.- Na sednici Kriznog štaba odlučeno je da sve postojeće mere ostanu na snazi i dalje, jer je ocenjeno da daju rezultate, javlja RTS. Osim toga, zaključeno je da nema prepreke da drugo polugodište u školama počne… »\nZoom UE 11.01.2021\nBEOGRAD-Krizni štab je odlučio da postojeće mere protiv koronavirusa ostanu na snazi, prenosi RTS. Zaključeno je i da nema prepreke da drugo polugodište u školama počne kada je i planirano 18. januara. Prema važećim merama koje su donete uoči… »\n"Mere važe do daljeg": Dr Kisić: Registrujemo pad brojki, ali neće biti organizovanog dočeka srpske Nove godine\nNakon sednice kriznog štaba za borbu protiv kovida 19 na kojoj je odlučeno da na snazi ostaju postojeće mere, javnosti obratila se i ministarka rada, zapošljavanja, boračkih i socijalnih pitanja i članica Kriznog štaba Darija Kisić Tepavčević. -… »\nZavršena sednica kriznog štaba! Ovo su Nove mere: Evo šta će biti za srpsku Novu godinu i kad đaci kreću u školu\nKrizni štab odlučio je danas da sve postojeće mere ostanu na snazi i dalje, jer je ocenjeno da daju rezultate. Od sutra se Banjica vraća u redovan sistem rada, a škole počinju da rade normalno u drugom polugodištu. Nema prepreke da drugo… »\nNiške vesti 11.01.2021\nMedicinski deo Kriznog štaba ocenio je na sednici da postojeće mere dale rezultate i da brojke padaju. Mere koje su na snazi su: zabrana okupljanja više od pet ljudi, obavezne maske u zatvorenom, pi-si-ar testovi ili karantin od deset dana prilikom… »\nDa li se svi đaci vraćaju u škole? Ministarstvo razmatra dva scenarija, evo kome je bliži i kako bi nastava mogla da…\nSvi osnovci i srednjoškolci drugo polugodište započeće kad je i planirano, 18 januara, a konačna odluka o tome da li će deo đaka i dalje pohađati onlajn nastavu ili će se svi vratiti u školske klupe po modelu koji je važio pre tećeg talasa… »\nNema dočeka srpske Nove godine: "Svakog dana nekoliko desetina izgubi bitku, videćemo efekte mera"\nMinistarka Darija Kisić Tepavčević kazala je danas posle sednice Kriznog štaba za borbu protiv korona virusa da neće biti organizovanog dočeka srpske Nove godine. Ona je potvrdila da sve postojeće mere ostaju na snazi. - Nema organizovanog dočeka… »\nKRIZNI ŠTAB ODLUČIO: Postojeće mere ostaju na snazi\nKrizni štab je odlučio da postojeće mere ostaju na snazi, jer je ocenjeno da daju rezultate, javlja sajt Radio televizije Srbije. Krizni štab je pred novogodišnje i božićne praznike doneo paket mera koji je oročen do 6. a potom produžen do 11… »\nU Srbiji je od ponedeljka ujutru omogućeno dobrovoljno prijavljivanje za vakcinaciju, Velika Britanija nastavlja da beleži crne rekorde, a imunizacija stanovništva je u zamahu širom sveta. Krizni štab za suzbijanje epidemije u Srbiji odlučio je u… »\nMere će trajati, kako je doktorka naznačila, do daljnjeg. Mere će trajati, kako je doktorka naznačila, do daljnjeg. Danas oko 11 časova završena je sednica Kriznog štaba, a nakon sednice ministarka za rad, zapošljavanje, boračka i socijalna… »\nKrizni štab odlučio je danas da sve postojeće mere ostanu na snazi i dalje, jer je ocenjeno da daju rezultate, saznaje “Blic”. Osim toga, zaključeno je da nema prepreke da drugo polugodište počne kad je i planirano – 18. januara! Medicinski… »\nMinistarka za rad, zapošljavanje, boračka i socijalna pitanja Darija Kisić Tepavčević izjavila je nakon sednice Kriznog štaba da je odlučeno da sve postojeće mere ostanu na snazi do daljeg. Neće biti proslave Srpske nove godine, radno vreme… »\nMINISTARKA za rad i epidemiolog Darija Kisić Tepavčević, rekla je, nakon sednice kriznog štaba, da nema prepreka za nastavak školske godine od 18. januara, onako kao što je bilo od 1. septembra. Kako je navela, sve mere koje su do sada na snazi… »\nBEOGRAD: Ministar prosvete, nauke i tehnološkog razvoja Branko Ružić izjavio je da državna matura neće biti deo obrazovnog sistema 2022. godine, pre svega zbog nedovoljne uključenosti visokoškolskih ustanova, poteškoća u tehnološkom delu… »\nZavršena sednica Kriznog štaba: Ugostitelji nastavljaju rad do 20h, prodavnice do 21h, a evo kada počinje školska godina\nSednica Kriznog štaba za borbu protiv korona virusa, prva u ovoj godini, održana je danas u 10 sati. Članovi su odlučili da sve postojeće mere ostanu na snazi i dalje, kao i da nema prepreka da školska godina počne 18. januara. Tako će… »\nMinistar prosvete Branko Ružić izjavio je da očekuje da drugo polugodište u školama počne 18. januara, i da se procenjuje da nema razloga za prolongiranje raspusta. Ružić je za televiziju Prva izjavio da će se razgovarati o tome koje će mere… »\nRužić je načelno za povratak u školske klupe, a ne za onlajn nastavu. Ružić je načelno za povratak u školske klupe, a ne za onlajn nastavu. Prvi potpredsednik Vlade i ministar prosvete, nauke i tehnološkog razvoja Branko Ružić istakao je da… »\nMinistar Ružić o merama Kriznog štaba: Nema razloga za prolongiranje početka drugog polugodišta\nMinistar prosvete, nauke i tehnološkog razvoja Srbije Branko Ružić izjavio je da će danas na sednici Kriznog štaba biti doneta odluka o tome da li će školska godina biti nastavljena 18. januara. On je rekao da će svakako svoj stav o tome izneti… »\nU Srbiji je od ponedeljka ujutru omogućeno dobrovoljno prijavljivanje za vakcinaciju, Velika Britanija nastavlja da beleži crne rekorde, a imunizacija stanovništva je u zamahu širom sveta. Prema poslednjim podacima od nedelje, u Srbiji je od posledica… »\nMinistar prosvete, nauke i tehnološkog razvoja Srbije Branko Ružić izjavio je da će danas na sednici Kriznog štaba biti doneta odluka o tome da li će školska godina biti nastavljena 18. januara. On je ocenio da nema razloga da se raspust produži i… »\nMinistar prosvete Branko Ružić izjavio je da očekuje da drugo polugodište u školama počne 18. januara, i da se procenjuje da nema razloga za prolongiranje raspusta. Ružić je za televiziju Prva izjavio da će se danas razgovarati o tome koje će… »\nRužić je načelno za povratak u školske klupe, a ne za onlajn nastavu. Prvi potpredsednik Vlade i ministar prosvete, nauke i tehnološkog razvoja Branko Ružić istakao je da očekuje da nastava tj. drugo polugodište počne u ponedeljak 18. januara. -… »\nMINISTAR prosvete Branko Ružić izjavio da će danas na sednici Kriznog štaba biti doneta odluka o tome da li će školska godina biti nastavljena 18. januara. On ja za Jutarnji program TV Prve rekao da će svakako svoj stav o tome izneti medicinski deo… »\nPolitika pre 9 minutajoš 59 povezanih


ŠKOLSKOM ODBORU ŠABAČKE GIMNAZIJE - Radio Šabac\nObesmišljeni su redovno pohađanje nastave, dopunska nastava, popravni ispiti, kao i priprema za popravne ispite. Sve je više učenika koji izostaju sa nastave i završavaju razrede, a da su u školi bili svega nekoliko desetina puta u toku školske godine. Broj izostanaka u nekim odeljenjima je blizu 9.000, čime se može “pohvaliti” mali broj škola u Srbiji.\nŽalbe učenika na periodičnu i zaključnu ocenu iz biologije usvajaju se bez ikakvog kriterijuma, tako da učenici sa nedovoljnom ocenom u toku školske godine nemaju potrebu da dolaze na dopunsku nastavu, koje ima i na koju ih zakon obavezuje. Njihove žalbe se formulišu u školi, tako da je sada od strane nekih učenika opšteprihvaćen model ponašanja da na nastavi sede, igraju se telefonom, a onda u junu mesecu roditelj piše prigovor na peiodičnu ocenu, saziva se “komisija” koja učeniku zatim daje visoku ocenu za bezbrižan završetak razreda.\nZbog izostanaka sa sednica odeljenskog veća IV-5 i neopravdanih izostanaka sa četvrtog časa redovne nastave, protiv mene je pokrenut disciplinski postupak, u čijem se zaključku navode lažne informacije da bi se formirala što “crnja slika” o meni – čitajući taj zaključak reklo bi se da se radi o nekom okorelom kriminalcu. Izrečena mi je disciplinska mera smanjenja plate u iznosu od 20% u trajanju od tri meseca.\nZavršavam rečima učenika, onih zbog kojih ova škola i postoji i koji se protive njenoj “kontaminaciji” i posrnuću:\n“Ako se kažnjavaju oni koji rade, šta ćemo sa profesorima koji ne rade ništa”?


U Beču otvoren prvi centar za LGBT porodice\nVi ste ovdje:Home»News»U Beču otvoren prvi centar za LGBT porodice\nBy Redakcija on\t 16. Juni 2017 News\nNedavno je u Beču otvoren prvi centar za pomoć LGBT porodicama u Austriji.\nCentar nudi savjetovanje pri osnivanju porodice i u toku porodičnog života, individualno savjetovanje, radionice, informativne skupove i porodična okupljanja za homoseksualne, biseksualne i transrodne roditelje i djecu, kao i za istopolne parove koji žele djecu.\n„LGBT porodice su grupa koja brzo raste i ima širok spektar različitih oblika. Izmjene pravnih odredbi, koje su sprovedene posljednjih godina, predstavljaju veliko olakšanje za istopolne parove koji žele da osnuju porodicu“, izjavila je Karin Mayer, direktorka centra.\nOna je dodala da u svakodnevnom životu i dalje ima dosta prepreka koje treba prevazići, kao i diskriminacije sa kojom se treba suočiti.\nCentar za LGBT porodice je zajednički projekat grada Beča, 5. bečkog okruga Margareten, u kome se i nalazi objekat, i udruženja FAmOs (Familien Andersrum Österreich – Porodice drugačije Austrija) pod nazivom „Porodica je tamo, gdje je ljubav“.\nIstraživanje mobilnosti u Beču: Pametni grad treba da koriste svi građani


"Fiskalna provalija" i dalje daje usmerenje akcijama\nNeizvesnost oko napretka pregovora o sporazumu o američkom budžetu ograničila je danas rast većine tržišta akcija.\nRanije tokom dana su podsticaj tržištima davale nade u skori napredak tih pregovora.\nNeuspeh u postizanju budžetskog sporazuma u SAD mogao bi da ponovo gurne najveću svetsklu ekonomiju u recesiju i da potencijalno ugrozi globalni oporavak.\nEvropska tržišta akcija su do kraja dana ostala na pozitivnoj teritoriji, prenela je agencija AP.\nIndeks vodećih britanskih akcija FTSE 100 zaključen je u porastu 0,2 odsto, na 5.901,42 poena, dok je nemački DAKS ojačao 1,1 odsto, na 7.534,54 poena, a CAC-40 u Francuskoj napredovao 0,3 odsto, na 3.601,65 poena.\nLošiji rezultat je ostvario italijanski indeks FTSE MIB koji je oslabio 0,8 odsto nakon što je partija desnog centra Silvija Berluskonija povukla svoju podršku vladi premijera Marija Montija, dovodeći u pitanje napredak Montijevih ekonomskih reformi.\nNa njujorškom Volstritu je industrijski indeks Dau Džons bio u porastu 0,2 odsto, na 13.057 poena, dok je širi S&P 500 uvećan 0,3 odsto, na 1.413 poena.\nNa valutnom tržištu je evro oslabio nakon što je Evropska centralna banka snizila prognozu rasta ekonomija regiona zajedničke valute, ali nije snizila svoju ključnu kamatnu stopu sa sadašnjeg rekordno niskog nivoa od 0,75 odsto.\nEvro je ugovaran 0,8 odsto u padu, po 1,2968 dolara.\nRanije u Aziji su kineske akcije ostale uglavnom stabilne posle jučerašnjeg velikog jačanja, podstaknutog nadom u nove stimulativne mere kineske vlade. Glavni indeks na berzi u Šangaju je oslabio 0,1 odsto, na 2.124,80 poena.\nJapanski Nikei 225 je ostvario rast od 0,8 odsto, delimično zahvaljujući slabijem jenu i zaključen je na 9.545,16 poena, što je prvo zaključenje iznad 9.500 poena od aprila ove godine.


Bolnica u Doboju i dalje nabavlja kiseonik od firme bez dozvole (FOTO) - Glas Regije\nBolnica u Doboju i dalje nabavlja kiseonik od firme bez dozvole (FOTO)\nBolnica u Doboju prije samo četiri dana je potpisala ugovor o nabavci kiseonika za potrebe liječenja pacijenata od firme koja nema dozvolu za proizvodnju ili promet medicinskog kiseonika, piše portal Buka.\nPrije samo četiri dana, odnosno 4. oktobra JZU Bolnica „Sveti apostol Luka“ Doboj donijela je odluku o izboru najpovoljnijeg ponuđača za nabavku kiseonika.\nCijena ove nabavke iznosi preko 450.000 KM, a dobavljač je firma „Tehnogas-Kakmuž“ iz Petrova koja prodaje isti onaj kiseonik zbog kojeg je zabranjen rad „TGT Tehnogasu“ iz Laktaša, čiji je direktor Stanislav Čađo i koja je medicinskim kiseonikom snabdijevala Univerzitetski klinički centar u Banjaluci.\nInače, „Tehnogas – Kakmuž“ je isto kao i „TGT Tehnogas“ dio grupacije italijanske kompanije „Sol group“ koja je jedan od vodećih proizvođača kiseonika u Evropi. Što znači, da ove dvije firme uvoze isti kiseonik u BiH i prodaju ga bolnicama u RS. S tim, da je samo jednoj firmi zabranjen promet nakon izbijanja afere „Kiseonik“, dok druga, sudeći prema odluci bolnice Doboj nesmetano nastavlja ne nelegalan način da isporučuje kiseonik.\n„Tehnogas – Kakmuž“ isporučuje bolnici u Doboju već godinama medicinski kiseonik, a samo u 2021. godini su od ove bolnice zaradili preko 1,5 miliona KM.\nPodsjećamo, afera „Kiseonik“ je pokrenuta nakon što je gradonačelnik Banjaluke Draško Stanivuković iznio podatke kojima tvrdi da se na UKC RS nelegalno nabavlja medicinski kiseonik od „TGT Tehnogas“. Nakon nekoliko dana Agencija za lijekove je zabranila rad ovoj firmi, a direktor Agencije je u nekoliko navrata izjavio da je u RS isporučivan tehnički, a ne medicinski kiseonik i da ovo nije afera nego zločin.\nOstaje pitanje zašto niko, osim na UKC, nije reagovao i u slučaju nabavki kiseonika u drugim bolnicama u RS i kako je moguće da se nakon svega nabavlja medicinski kiseonik od firmi koje nemaju dozvolu za prodaju i proizvodnju istog. (IZVOR: Buka)\nGAVRIĆ: NE IGRAJTE SE SA ZDRAVLJEM LJUDI\nO svemu se večeras na svojoj facebook stranici oglasio i član Predsjedništva PDP-a Stefan Gavrić koji je prvi otkrio i govorio o aferi kiseonik u Bolnici „Sveti apostol Luka“ u Doboju.\n„Na UКC-u u Banjaluci su bar nakon otkrivanja afere počeli nabavljati medicinski kiseonik od firme koja ima sve potrebne uslove i dozvole za prometovanje ovim lijekom. Zato je u Doboju nastavljeno bahato ponašanje i poslovanje, pa je i pored svih upozorenja uprava dobojske bolnice prije tri dana (5. oktobra) donijela Odluku kojom je posao nabavke kiseonika ponovo dodijeljen firmi za koju je iz Agencije za lijekove potvrđeno da nema dozvole da se bavi prometovanjem ovog lijeka.“, napisao je Gavrić.\n„Uprava dobojske bolnice je ovog puta otišla i korak dalje – u svim dosadašnjim nabavkama je, bar u papirima, navedeno da se traži medicinski kiseonik, iako je posao dobijala firma koja nema dozvole i uslove za promet medicinskog kiseonika. U ovoj odluci nema riječi „medicinski“, nego samo riječ „kiseonik“ čime je, protivno zdravom razumu, ostavljena mogućnost nabavke i industrijskog kiseonika. Proteklih dana su u dobojskoj bolnici već viđena hapšenja zbog nabavki koje nisu bile u skladu sa zakonom, ali uprava ove javne ustanove nastavlja raditi „po starom“. Čini se da će policija, tužilaštva i sudovi imati još mnogo posla u ovoj ustanovi. Još jednom apelujem – NEMOJTE SE IGRATI SA ZDRAVLJEM LJUDI!“, dodao je Gavrić.\nTagovi: Bolnica Sveti apostol Luka, Doboj, kiseonik, Stefan Gavrić\nPrethodna VUKANOVIĆ O DUELU SA POSLANIKOM IZ DOBOJA: „Progovori da vidimo ko si“ (VIDEO)


Krajnje je vrijeme za "remont" Federacije BiH\nKrajnje je vrijeme za “remont” Federacije BiH\n“Konferencija o preporukama ekspertne grupe za promjene Ustava FBiH je bila više nego uspješna i ispunila je sva očekivanja”, ustvrdio je na zatvaranju dvodnevne konferencije moderator skupa Zoran Pajić.\nIstakao je funkcionalan rad skupa, posebno rad u radnim grupama, koje su, kako je kazao, iznjedrile niz konstruktivnih sugestija.\n„Ekspertna grupa će u narednim danima ponovo razmotriti sve prijedloge i sugestije te formirati konačni nacrt koji bi svoj “život” trebao nastaviti u Parlamentu FBiH“ kazao je Pajić.\nUz zahvalu čelništvu FBiH, ekspertima, nevladinim organizacijama i članovima akademske zajednice koji su prisustvovali konferenciji i aktivno sudjelovali u njenom radu, Pajić je izdvojio podršku Ambasade SAD-a, Delegacije EU u BiH i Britanske ambasade u čitavom procesu izrade preporuka.\n„Vidljiva je odlučnost eksperata da ovaj vrlo važan posao dovedu do kraja, a posebno mi je drago što su preporuke koje su izradili “čitljive” i dostupne svima „ zaključio je Pajić.\nU ime ekspertne grupe, prisutnim se obratio Mile Lasić koji je istaknuo da je bilo krajnje vrijeme za “remont” Federacije BiH.\n„Onaj ko iz bilo kojih razloga bude ignorisao ove preporuke morao bi voditi računa o svojoj (anti)demokratskoj namjeri“ rekao je.\nDodao je da će preporuke vrlo skoro biti u Parlamentu FBiH jer je to put kojim se treba mijenjati Ustav FBiH.\n„Od reforme Ustava FBiH bi trebali profitirati svi i apeliram na sve nadležne da hitno krenu u proces reforme. Samo se tako može pomoći BiH da ne ostane “zamrznuti konflikt” u Evropi“ kazao je Lasić.\nEkspertna grupa će već slijedeće sedmice imati konačni dokumenat, te će putem formalnog predlagača uputiti preporuke u parlamentarnu proceduru.\nKako je Vučić “ignorisao” Dodika i Cvijanović? Oni o mržnji i mirnom razlazu, a on ih “ohladio”


RG: Krajinovic i Djere u trecem kolu\nizvor; agencije foto: 29.05.2019.\nPARIZ– Srpski teniser Filip Krajinović plasirao se u treće kolo Otvorenog prvenstva Francuske, pošto je danas posle velike borbe u pet setova pobedio Španca Roberta Karbaljesa Baenu sa 6:4, 6:4, 6:7, 3:6, 8:6.\nSrpski teniser Laslo Đere plasirao se u treće kolo Otvorenog prvenstva Francuske, pošto je danas u drugom pobedio Australijanca Alekseja Popirina u tri seta, 6:4, 7:6 (4) i 6:4.\nĐere je u njihovom prvom duelu pobedio posle dva sata i 16 minuta igre.\nSrpski teniser će se u trećem kolu Rolan Garosa sastati sa Japancem Keijem Nišikorijem koji je sa 4:6, 6:4, 6:4 i 6:4 pobedio Francuza Žoa-Vilfreda Congu.\nĐere je protiv 109. tenisera na ATP rang-listi bio izuzetno dobar u prvom i trećem setu, ali je u drugom imao problema, čak je i pri rezultatu 5:6 morao da spasava dve set lopte, javlja Beta.\nOn je ipak uspeo da se izvuče, a potom u taj-brejku da pobedi sa 7:4.\nOdluka o pobedniku trećeg seta pala je u neizvesnoj završnici. Australijanac je imao priliku da prvi dođe do brejka, ali je Đere još jednom uspeo da se „izvuče”h i na kraju upiše pobedu.\nSrpski teniser Miomir Kecmanović eliminisan je sa Otvorenog prvenstva Francuske, pošto je danas u drugom kolu izgubio od Belgijanca Davida Gofana u tri seta, 2:6, 4:6 i 3:6.\nU njihovom prvom duelu Gofan je do pobede došao posle sat i 51 minuta igre.\nGofan će u trećem kolu Rolan Garosa igrati protiv Španca Rafaela Nadala koji je sa 6:1, 6:2 i 6:4 pobedio Nemca Janika Madena.\nKecmanović nije uspeo da priredi iznenađenje protiv 29. tenisera na ATP rang-listi i da se domogne najboljeg rezultata na grend slem turnirima, javlja Beta.\nNadal je bez ikakvih problema pobedio Nemca, koji je jedini pravi otpor uspeo da prikaže u trećem setu, kada je uspeo da dvaput oduzem servis Špancu, ali je drugi teniser sveta to učinio triput i domogao se trećeg kola.\nNešto ranije danas Grk Stefanos Cicipas je sa 4:6, 6:0, 6:3 i 7:5 pobedio Uga Delijena iz Bolivije, dok je Francuz Korentan Mute slavio protiv Gvida Pelje sa 6:3, 6:1, 2:6 i 7:5.


SAVET OKRUGA O VODOSNABDEVANJU I AUTOPUTU | LAJKOVAC NA DLANU\nPosted on November 17, 2017 November 17, 2017 by Snežana Bilić\nSavet Kolubarskog upravnog okruga na petoj sednici održanoj u Lajkovcu razgovarao je o dve kapitalne investicije: o priključenju opština Mionica, Lajkovac, Ub i Ljig na vodovodni sistem „Stubo Rovni“ i izgradnji nove saobraćajnice od Iverka u Valjevu do petlje u Nepričavi, kojom će se Valjevo i čitav taj kraj uključiti na autoput Beograd-Ljig. U izjavi za novinare po završetku sednice načelnik Kolubarskog upravnog okruga Goran Milivojević istakao je da će posle 30 godina i velikog uloženog novca napokon poteći voda iz hidroakumulacije kod Valjeva. Građani opština Mionica biće prvi u čije domove će stići pitka voda iz regionalnog sistema, a zatim građani opštine Lajkovac. Milivojević je istakao i značaj izgradnje saobraćajnice od Valjeva do Nepričave, kao i da će Okrug insistirati da se uradi obilaznica oko Lajkovca, od petlje u Nepričavi do Ibarske magistrale. Kolubarski upravni okrug će, sa lokalnim samoupravama i Republikom Srbijom raditi na rešavanju još jednog problema, a to je da moderna saobraćajnica obuhvati i četiri kilometra od Slovca do Nepričave.\nZoran Mitrović, v.d direktora JP „Kolubara“ Valjevo naveo je investicije koje će ovo preduzeće realizovati u narednoj godini:\n– Preko Kancelarije za javna ulaganja u sledećoj godini biće izdvojeno oko šest miliona evra. Prvenstveno će biti izgrađena deonica cevovoda Divci-Mionica dužine šest kilometara, tako da će ova opština prva dobiti vodu iz regionalnog sistema. Radovi će trajati devet meseci, njihova vrednost je oko 1,5 miliona evra. Druga investicija u 2018. je izgradnja cevovoda od Crpne stanice Paklje do Postrojenja za preradu vode „Pećina“ u Valjevu. Biće to cevovod prečnika 1000 mm, vrednosti oko 4,5 miliona evra, rok za završetak je 18 meseci. Prema obećanju Kancelarije za javna ulaganja sredstva će nam biti na raspolaganju početkom 2018. godine. Preduzeće „Kolubara“ za ove dve deonice poseduje kompletnu projektnu dokumentaciju i građevinsku dozvolu tako da odmah po opredeljenju sredstava možemo raspisati tender.\nPredsednik opštine Lajkovac Andrija Živković istakao je da je za opštinu Lajkovac najbitnije povezivanje na vodoprivredni sistem. U budžetu za 2018. biće izdvojeno 10 miliona dinara za tehničku dokumentaciju za magistralni cevovod od Oštrikovca do Lajkovca, da bi se posle toga krenulo u realizaciju preko Kancelarije za javna ulaganja. Osim toga, cilj Lajkovca je da se u projekat duplih traka od Iverka u Valjevu do petlje u Nepričavi uvrsti projektna dokumentacija obilaznice oko Lajkovca. On je rekao da je izvesno da će se saobraćajnica od Valjeva u narednom periodu raditi uporedo sa završetkom trase autoputa Beograd-LJig. Poznato je da je predsednik Srbije Aleksandar Vučić dao podršku tom projektu. Živković je rekao da je na sastancima sa šefom Kabineta predsednika Republike Ivicom Kojićem i predsednikom opštine Ub Darkom Glišićem potvrđeno da je prioritet vodosnabdevanje i rešavanje tog gorućeg problema opštine Lajkovac.\nŽIVORAD KITANOVIĆ (1934-2017) →